text:
Tha sinn cho toilichte Geàrr-liosta nam britheamhan fhoillseachadh! Bha measgachadh de stiùirichean, riochdairean is sgrìobhadairean bhon ghnìomhachas an sàs anns na pannalan.
Thuirt fear de na britheamhan, Calum MacConghail, a tha ag obair an-dràsta air a' phrògram chomadaidh, ‘Breaking the News’, air Radio Scotland:
“Choimhead sinn air còrr is seasgad film ann an roinn na h-òigridh am bliadhna, 's e sin an àireamh as motha gu ruige seo, agus bha e na urram dha-rìreabh dhomh a bhith a' coimhead orra. Tha mi a' bruidhinn às leth a' phannail gu lèir a tha airson cur an cèill cho toilichte 's a bha sinn leis cho dàna 's a bha an dà chuid na buidhnean sgoile agus an luchd-film òg fa leth. Chan eil iad sàsaichte tuilleadh le sgeulachdan sìmplidh stèidhichte san sgoil. Bidh iad a-nis air a' bhlàr a-muigh, ann an coilltean, air mullach beinne no fiù 's sa phrìosan, is iad a' dèanamh an cuid fhilmichean nas inntinniche agus nas tarraingiche. Bu toigh leamsa iarraidh air an luchd-film gun cumadh iad orra a' dèanamh fhilmichean sa Ghàidhlig agus bu mhath leam meal-a-naidheachd a chur air an luchd-film a choisinn àite air geàrr-liosta.”
Fhuaireadh 64 filmichean ann an roinn na h-Òigridh - an àireamh as motha a fhuaireadh a-riamh.
Bheireadh Sheena gàire air gamhainn a' cluich 'Peigi an Eagle'
Bha Àrd-sgoil James Gillespie ann an Dùn Èideann soirbheachail agus trì de na filmichean aca a' nochdadh air na geàrr-liostaichean thar ceithir roinnean. Chaidh An Sgròla ainmeachadh air geàrr-liosta 'Sgriobt As Fheàrr', agus choisinn Sheena àite air geàrr-liosta airson a cuid cleasachd san fhilm Peigi an Eagle. Tha Eòghan Beag: Latha Mòr air geàrr-liosta 'Film As Fheàrr is chaidh am prìomh chleasaiche, Eòghan ainmeachadh san liosta 'Cluich As Fheàrr' airson a chleasachd air leth san aon fhilm.
Saoil ge dè thachair ann an Inbhir Narainn?!
Bha grunn sgoiltean anns a' Ghàidhealtachd soirbheachail cuideachd agus Àrd-sgoil Gheàrrloch, Acadamaidh Rìoghail Bhaile Dhubhthaich, Acadamaidh Inbhir Narainn, Acadamaidh Alanais, Àrd-sgoil Phort Rìgh agus Acadamaidh Allt a' Mhuilinn uile air a' gheàrr-liosta le filmichean de dh'iomadh cuspair, eadar a' bhuaidh a th' aig burraidheachd air-loidhne air daoine agus dreach film den sgeulachd ghoirid 'Bùrn' le Iain Mac a' Ghobhainn.
Cha b' e sgoilearan a-mhàin a thaisbean an liut aca air cruthachadh fhilmichean. Bha filmichean air leth rim faicinn san roinn Fhosgailte do luchd-film nas sine na 17 bliadhna a dh'aois.
Choisinn oileanach aig Oilthigh Napier Dhùn Èideann, Lana Pheutan, àite air liosta ann an trì roinnean airson a film drùidhteach, Còig Puing a Trì, a tha ag innse sgeul boireannach tar-ghnèitheach is nan dùbhlanan a tha roimhpe san dàimh eadar i fhèin is a teaghlach. Tha am film le Lana a' nochdadh air an liosta airson ‘Dràma As Fheàrr, ‘Film Oileanach As Fheàrr’ agus choisinn a comasan cleasachd àite air a' gheàrr-liosta airson 'Cluich As Fheàrr' cuideachd.
Tha am film aoibhneach, Bho Clach gu Clach, le Danielle NicLeòid, a tha na h-oileanach aig Sgoil Ealain Ghlaschu, air nochdadh air liosta iomadh duais cuideachd. Tha am film aithriseach seo a' leantainn Mhàrtainn ‘Swannie’ MhicDhòmhnaill, fear a bhios a' dèanamh chlachan-uaighe ann an Leòdhas, fhad 's a tha e a' snaidheadh agus a' suidheachadh chlachan cuide ri a cho-obraiche. Tha am film a' taisbeanadh saothair dithis luchd-ciùird a bhios a' toirt urram do na mairbh nan cuid obrach.
Chaidh am film seo ainmeachadh air na geàrr-liostaichean airson ‘Film Dùthchais As Fheàrr’, ‘Stiùiriche Ùr As Fheàrr' agus 'Film Oileanach As Fheàrr'.
Chaidh dithis à ceann a tuath an Eilein Sgitheanaich, Iain MacUilleim agus Ally ‘C’ MacLeòid, ainmeachadh air geàrr-liosta trì roinnean – 'Dràma As Fheàrr', ‘Cluich As Fheàrr’ agus ‘Film Fòn-làimhe As Fheàrr'.
Chithear Ally 'C' ri surfadh-caorach san fhilm seo, fhad 's a tha e a' rapadh, mar phàirt de shreath thachartasan anns a bheil carabhan a' nochdadh ...
Tha na geàrr-liostaichean gu lèir rim faighinn an seo. Thèid na filmichean a ghlèidheas a ghairm aig cuirm duaisean FilmG aig Old Fruitmarket ann an Glaschu, Dihaoine 9 Gearran. Bidh BBC ALBA a' craoladh blasad den tachartas Didòmhnaich 11 Gearran. Thèid fiosrachadh a thaobh thiceadan a sgaoileadh a dh'aithghearr air na meadhanan sòisealta.


c: text/html

text:
Na h-Òraidichean
Tha an cùrsa MSc ’ga liubhraigeadh le dithis de na h-eòlaichean as fheàrr agus as motha cliù ann an saoghal sgoilearachd na Gàidhealtachd: an t-Ollamh Ùisdean Cheape, agus an Dr Domhnall Uilleam Stiùbhart.
An t-Ollamh Ùisdean Cheape
Tha an t-Ollamh Ùisdean Cheape air cliù mòr a chosnadh dha fhèin agus dha Sabhal Mòr Ostaig, mar shàr-eòlaiche aig a bheil na ficheadan de dh’airteagalan ann an clò mu eachdraidh, dualchas, agus cultar dùthchasach na Gàidhealtachd. Seann cheannard Ionad-Rannsachaidh Cultar Dùthchasach na h-Alba aig Taighean-Tasgaidh Nàiseanta na h-Alba, sgrìobh an t-Oll. Cheape na leabhraichean bunaiteach mun dà ìomhaigh Albannaich as comharraichte a th’ ann, a’ phìob mhòr agus am breacan. Tha na h-airteagalan aige a’ dèiligeach ri sgaoilteachd mhòir de chuspairean, eadar òrthachan, crèadhadaireachd, crodh, agus aodach nan Gàidheal.
Dr Domhnall Uilleam Stiùbhart
’S e ceannard cùrsa an MSc a th’ anns an Dr Domhnall Uilleam Stiùbhart. Tha ùidh mhòr agus eòlas domhainn aige mu eachdraidh agus dualchas na Gàidhealtachd, agus mu litreachas nan Gàidheal, anns an fharsaingeachd, cuspairean air am bi e a’ bruidhinn gu tric air na meadhanan. An-dràsda tha e a’ dèanamh rannsachadh air beatha agus sgrìobhaidhean an fhir-siubhail Sgitheanaich Màrtainn Màrtainn (c. 1665–1718), agus air beatha, saothair, pàipearan, agus dìleab dithis den luchd-cruinneachaidh beul-aithris as ainmeile às an dùthaich seo, Iain Òg Ìle (1821–85), agus Alasdair MacGilleMhìcheil (1832–1912).
Cuir fios thugainn:
Sabhal Mòr Ostaig
An Teanga
Slèite
An t-Eilean Sgitheanach
IV44 8RQ

robotstxt: allowed

filter: keep


text:
- TIOTAL
- LMS 14382 'Loch Moy' ann am Peairt
- EXTERNAL ID
- PC_HRS_LOCOMOTIVES_001_644
- ÀITE
- Peairt
- SIORRACHD/PARRAIST
- PEAIRT
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 25103
- KEYWORDS
- locomotaibhean rèile
locomotaibhean Rèile na Gàidheatachd
B' e an clas 'Loch' 4-4-0 an clas mu dheireadh de locomotaibhean a dhealbhaich Daibhidh Jones do Rèile na Gàidhealtachd. Chaidh còig-deug dhiubh a thogail le Dübs & Co ann an Glaschu ann an 1896 agus chaidh trì eile, le atharrachaidhean beaga, a dhèanamh le Companaidh Locomotaibhean Bhreatainn a Tuath ann an 1917. Chaidh a' chiad fheadhainn àireamhachadh 119 gu 133 le na h-einnseanan an dèidh sin air an àireamhachadh 70 gu 72. Bha iad airson obrachadh air seirbheisean luath luchd-siubhail agus ghluais iad uile gu sealbh LMS ann an 1923.
Tha an dealbh-camara seo a' sealltainn LMS 14382 'Loch Moy' (roimhe seo HR 122) ann am Peairt. Chaidh a toirt a-mach à seirbheis san Dùbhlachd 1940


text:
- TIOTAL
- Loch Thoirbheartan, bho Ostail-òigridh Inbhir Ailiginn
- EXTERNAL ID
- QZP40_CARD_1418
- ÀITE
- Inbhir Àiliginn
- SGÌRE
- Loch Carrann
- SIORRACHD/PARRAIST
- ROS: A' Chomraich
- LINN
- 1940an; 1950an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 33342
- KEYWORDS
- cairtean-puist
Siorrachd Rois
Sgìre Rois agus Chrombaidh
Ros an Iar
Inbhir Ailiginn
Beinn Ailiginn
ostailean-òigridh
lochan
cnuic
beanntan
coille
clachan
tuineachaidhean
bailtean
coiseachd nam beann
togail-dhealbh
geòlas
ionad tadhail
Tha a' chairt-puist seo a' sealltainn seann Ostail-òigridh Inbhir Ailiginn a' coimhead a-null air Loch Thoirbheartan gu ruige Coille Bheinn nan Damh. Tha sgrìobhadh aig bonn nan dealbhan a' mìneachadh gur e am prìomh ostail a tha anns an togalach air an làimh chlì agus gur e na seòmraichean a tha anns an togalach air an làimh dheis. Tha an ostail seo a-nis air dùnadh agus tha ostail ùr, aig ìre ceithir rionnagan aig ceann Loch Àrd Thoirbheartan.
'S e clachan a tha ann an Inbhir Ailiginn aig ceann a tuath Loch Àrd Thoirbheartan, fo Bheinn Ailiginn (3230 troigh, 985 meatair). Tha abhainn Thoirbheartan a' sruthadh tro Ghleann Toirbheartan gu ruige Loch Àrd Thoirbheartan, a bhios an uairsin a' dol gu ruige Loch Thoirbheartan. Tha an sgìre air leth brèagha agus tha luchd-coiseachd nam beann agus luchd-togail-dhealbh, geòlaichean agus eòlaichean nàdair dèigheil air an sgìre. Tha tòrr dhen talamh anns an sgìre le Urras Nàiseanta na h-Alba aig a bheil ionad tadhail ann an Toirbheartan


text:
Haarlem
‘S e baile mòr agus sgìreachd (Duitsis: gemeente) eadar Amsterdam agus Zandvoort, air an àirde an iar nan Tìrean Ìsle a th' ann an Haarlem (IPA: ˈɦaːr.lɛm, Frysk: Haarlim, Laideann: Harlemum). Tha e suidhichte 10m os cionn ìre na mara,[2] ri taobh na h-Aibhne Spaarne, anns an roinn Òlaind a Tuath (Duitsis: Noord-Holland), 120km air falbh bho Eindhoven, 52km bho Rotterdam, 40km bho Den Haag, 97km bho Tilburg agus 46km bho Utrecht.[3] Fhuair am baile a chuid chòirichean ach ann an 1429. Rinn teine lèir-sgrios air a bhaile, air a thogail ann am fiodha, ann an 1374 agus chuairtich feachdan na Spàinne am baile ann an 1572. Chaochail am peantair Pieter Janszoon Saenredam (1597 - 1665) an seo.[4] Tha 153,225 duine a' fuireach ann.[5] A bharrachd air sin, ‘s e prìomh-bhaile na roinne a th’ann an cuideachd.
Daoine Ainmeil[deasaich | deasaich an tùs]
Bailtean Co-cheangailte[deasaich | deasaich an tùs]
- Angers[7]
- Emirdag
- Mutare
- Osnabrück
Iomraidhean[deasaich | deasaich an tùs]
- ↑ Utopia
- ↑ Mongabay
- ↑ Distance Calculator
- ↑ Rijksmueeum
- ↑ Centraal Bureau voor de Statistiek
- ↑ IMDB
- ↑ DB City


text:
Piseach a' tighinn air suidheachadh ionmhais
Tha NHS na Gàidhealtachd air a ràdh gu bheil figearan a thèid fhoillseachadh sna seachdainean a tha romhainn a' dol a shealltainn gu bheil cùisean aca air ais - no nas fhaisge - air mar a bu chòir dhaibh a bhith.
Trì mìosan an dèidh do bhuidseat na bliadhna seo a bhith air a stèidheachadh, bhathar an dùil a bhith £15.6m thairis air buidseat aig deireadh a' Mhàirt.
Ann an aithisg a chaidh air beulaibh a' bhùird stiùiridh, thuirt Stiùiriche an Ionmhais, Nick Kenton, gun robh an suidheachadh "na fhìor dhragh dha".
Ach, thuirt e cuideachd gun tèid aca air na leabhraichean a chothromachadh ro dheireadh na bliadhna ionmhais.
Aig coinneimh Dimàirt, chaidh innse dhan bhòrd gun robh na figearan ùra nan dearbhadh gun robh piseach air a thighinn air cùisean.
Dh'innis Mgr Kenton roimhe gur e Ospadal an Ràthaig Mhòir, an ospadal an motha air a' Ghàidhealtachd, as motha a thèid thairis air a' bhuidseat aca - mu £10.5m thairis.
Am measg nan rudan a tha a' cur cuideam air sporran an Ràthaig Mhòir, tha iomairtean a thaobh liostaichean feitheimh, sgrùdaidhean a thaobh nursaidh, agus an àireamh de dhotairean locum a tha gam fastadh.


text:
Cumhachdan Eileanach gam foillseachadh
Foillsichear planaichean Diciadain airson tuilleadh chumhachdan a thoirt do na Comhairlean Eileanach.
Bidh Ministear nan Eilean, Derek MacAoidh, ann an Leòdhas a' sireadh bheachdan air Bile ùr nan Eilean.
Gheall Alex Salmond ann an 2013 gun tigeadh barrachd chumachdan do na h-Eileanan Siar, Arcaibh agus Sealtainn.
Tòisichidh co-chomhairle Riaghaltas na h-Alba a-niste air bile gus sin a dhèanamh.
Tha ministearan am beachd an lagh atharrachadh gus dèanamh cinnteach gum bi sgìre pàrlamaid fa leth aig h-Eileanan an Iar aig Holyrood anns an àm ri teachd, mar a th' air a dhaingneachadh san lagh do dh'Arcaibh is Sealtainn mar thà.
Bidh mininstear nan Eilean, Derek MacAoidh ann an Leòdhas a' faighneachd, mar eisimpleir, am bu chòir smachd air agus airgead bho Oighreachd a' Chrùin a thoirt do na h-Eileanan, ged nach tèid gealltanas a dhèanamh air sin an-dràsta.
Their am ministear cuideachd gum bi iad a' sireadh bheachdan air plana nàiseanta airson Eileanan na h-Alba.


text:
Cead do leasachadh sa Ghearasdan
Nì planaichean seann Bhun-sgoil a' Ghearasdain a leasachadh feum mòr dhan bhaile, a rèir comhairliche san sgìre.
Thug Comataidh Dealbhachaidh a' Chinn a Deas aig Comhairle na Gàidhealtachd cead airson pròiseact luach £6m an togalach air Rathad Achadh an Todhair ath-nuadhachadh.
Thèid oifisean, ionad-seirbheis, oifis-clàraidh, seòmar-comhairle agus eile a stèidheachadh san togalach.
Thuirt ceannard sgìre Loch Abair aig an ùghdarras ionadail, an Comh. Tòmas Mac'Illinnein, gum bi e fìor mhath a' faicinn an togalaich air a chleachdadh uair eile.
"Bho dh'fhàg an sgoilear mu dheireadh, tha sinn air mu £1m - ann an airgead an là an-diugh - a chosg air an togalach sin.
"Chosg sinn fortan ga chumail an-àirde le tac-stàlainn, chosg sinn na ceudan mhìltean notaichean a' toirt a' mhullaich dheth, agus tha sinn air a bhith a' coimhead às a dhèidh fad 40 bliadhna.
"Seo cothrom an cosgais a tha sin a thoirt gu ceann agus cothrom fàilte a chur air daoine a tha a' tighinn a-steach dhan bhaile bhon cheann a deas," thuirt Mgr Mac'Illinnein.
Tha Calum Mac a' Ghobhainn, a bha bliadhnaichean ag obair ann an gnìomhachas na turasachd san sgìre, cuideachd toilichte gu bheil feum gu bhith air a dhèanamh den togalach.
"Tha e ann an staid nach eil math idir.
"Tha e duilich a bhith a' coimhead ris agus a' faicinn a h-uile càil a' dol a dhìth, agus mar sin tha e math a bhith a' faicinn rud ga dhèanamh ris mu dheireadh thall."
Thèid na planaichean a-nis gu Riaghaltas na h-Alba.


text:
Mìneachadh foghlaim Ghàidhlig do Chomhairle na Gàidhealtachd
Gheibh Comhairle na Gàidhealtachd mìneachadh Diardaoin bho Bhòrd na Gàidhlig air an t-seòrsa leasachaidh a tha dhìth ann am fòghlam tro mheadhan na Gàidhlig anns an sgìre.
Tha Buidheann Bhuileachaidh na Gàidhlig aig a' Chomhairle air cuireadh a thoirt dhan Bhòrd gus Plana Nàiseanta na Gàidhlig a shoilleireachadh dhaibh.
Tha ùidh aca gu sònraichte anns na targaidean a tha a dhìth airson a bhith a' cur ri àireamh na cloinne a bhruidhneas a' Ghàidhlig, ma tha an cànan gu bhith falain.
Anns a' Phlana Nàiseanta aig a' Bhòrd, feumaidh an àireamh a tha a' dol a-steach gu P1 dùblachadh eadar seo 's 2017 gu còrr air 800 pàiste.


text:
- TIOTAL
- Caolas Mhuile, bhon Mhorbhairne
- EXTERNAL ID
- GB1796_859_20_0732
- ÀITE
- A' Mhorbhairne
- SGÌRE
- Àird nam Murchan
- SIORRACHD/PARRAIST
- EARRA-GHÀIDHEAL: A' Mhorbhairne
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10632
- KEYWORDS
- togail-dhealbh
rubhaichean
costa
costaichean
eilean
eileanan
Tha Rubha Mhorbhairne ann an Earra Ghàidheal, a deas air Àird nam Murchan agus an ear-thuath air Muile. Tha e air a chuairteachadh leis an Linne Sheileach, Caolas Mhuile agus Loch Suaineart. 'S e Loch Àlainn am prìomh thuineachadh air a' Mhorbhairne agus tha slighe aiseig ghoirid a' dol gu ruige Fisnis air Muile agus gu Fionnairigh. 'S iad Fuar Bheinn, 2798 troigh, agus Beinn Mheadhoin, 2423 troigh na beanntan as àirde air an rubha. Chaidh an dealbh seo de Chaolas Mhuile, a' coimhead bhon Mhorbhairne, a ghabhail le M.E.M. Donaldson anns a' chiad leth dhen 20mh linn.
Rugadh Màiri Ethel Muir Donaldson, ann an 1876 agus thàinig i chun na Gàidhealtachd mu 1908. Shiubhail i mun cuairt ceann a tuath agus taobh an iar na Gàidhealtachd, a' sgrìobhadh agus a' togail dhealbhan. B' e Àird nam Murchan fear dhe na h-àiteachan a b' fheàrr leatha agus b' ann an sin a rinn i a dachaigh, ann an Sanna, ann an 1927.
Eadar 1912 agus 1949 rinn i iomadach leabhar air eachdraidh sòisealta agus cleachdaidhean an t-sluaigh ann an ceann a tuath agus taobh an iar na Gàidhealtachd. 'S iad 'Wanderings in the Western Highlands and Islands' agus 'Further Wanderings - Mainly in Argyll' an dà leabhar as ainmeile a rinn i agus tha a dealbhan fhèin anns na leabhraichean sin. Dh'eug i ann an dachaigh-cùraim ann an Dùn Èideann ann an 1958 agus chaidh a tiodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
CARMINA GADELICA
Ortha nan Gaidheal
COMHARRACHADH NAN UAN [107]
- Bidh mo sgian ur, geur, glan, gun mheirg,
- Mo bhreacan fo m' ghlun le mo luirich dheirg,
- Cuiream deiseil mo chleibh an ceud bheum gu sealbh,
- An ath fhear na dheigh leis a ghrein mar ni falbh.
- Uan firionn gun ghaoid, air aon dath, gun chearb,
- Leig a mach ris an raon, fhuil chraobhach na tearb,
- Ma mhaireas a chraobh air an fhraoch le barr dearg,
- Bith mo shealbhan gun ghaoid fad's nach caochail mi 'n t-ainm.
- An Triuir ta shuas an Cathair nam buadh,
- Bhi buachailleachd mo threuid is mo bhuair,
- 'G an iomachair ri teas, ri gaillinn's ri fuachd,
- Le beannachd nam buadh 'g an saodadh a nuas
- Bho 'n tulaich ud shuas gu airidh.
- Ainm Airil is ailne snuadh,
- Ainm Ghabril fadh an Uain,
- Ainm Raphail flath nam buadh,
- 'G an cuartach is 'g an tearnadh.
- Ainm Mhuiril is Mhuire Oigh,
- Ainm Pheadail agus Phoil,
- Ainm Sheumais agus Eoin,
- Gach aingheal's ostal air an toir,
- 'G an gleidheadh beo le 'n alach,
- 'G an gleidheadh beo le 'n alach.
Niall MacFhionnlaigh, A' Chiste Ghàidhlig, a chuir na teacsaichean seo gu léir bho Carmina Gadelica air an làrach-lìn aig Sabhal Mór Ostaig ann an 1995
2001-04-08 CPD


text:
Celtic Lyrics Corner > Artists & Groups > Mary Jane Lamond > Òrain Ghàidhlig > Gun Chrodh Gun Aighean
Lyrics:
Chorus (after each verse):
Ged tha mi gun chrodh gun aighean
Gun chrodh-laoigh, gun chaoraich agam
Ged tha mi gun chrodh gun aighean
Gheibh mi fhathast òigear grinn
Fhir ud a dhìreas am bealach
Giùlain bhuamsa mìle beannachd
Faod' tu innse dha mo leannan
Gu bheil mi laighidh leam dhìn
'S a fhìr ud a shiubhlas na cuantan
Thoir mo shoraidh null gu Shuaineart
Dh'ionnsaidh òigeir a' chùil dualaich
Ged nach d' fhuair mi e dhomh fhìn
Gura h-e mo ghaol an t-òigear
Dh'fhàg siod mise tursach, brònach
Fear a chur mi 'nam laighidh m' ònar
A bhí giùlan còt' a' Rìgh
Gura mise tha gu deurach
An seòmbar mullaich, 'fuaigheal léintean
Chaidh mo leannan do Dhun Eidean
'S chan eil feum dhomh bhí 'ga chaoidh
Gura mise tha fo mhulad
'Nam shuidh 's an t-seombar mhullaich
An leannan bh'agam an uiridh
'S ann an diugh rium cùl a'chinn


text:
Chinese Characters gu Pinyin le Tone Marks Converter
am prògram seo converts 'h-uile seòrsa de Traidiseanta agus Shimplichte Sìnis caractaran' gu 'Pinyin (Hanyu Pinyin)'.
'S urrainn dhut am prògram seo a chleachdadh airson ainm Sìneach airson Pinyin iompachadh agus Sìnis Song Lyrics gu Pinyin atharrachadh cuideachd.
你好吗?⇒ nǐ hǎo ma? 你好吗?⇒ ni3 hao3 ma? 你好吗?⇒ 你(nǐ) 好(hǎo) 吗(ma)? 你好吗?⇒ 你(ni3) 好(hao3) 吗(ma)?
Chinese Characters gu Pinyin le Tone Marks Converter
am prògram seo converts 'h-uile seòrsa de Traidiseanta agus Shimplichte Sìnis caractaran' gu 'Pinyin (Hanyu Pinyin)'.
'S urrainn dhut am prògram seo a chleachdadh airson ainm Sìneach airson Pinyin iompachadh agus Sìnis Song Lyrics gu Pinyin atharrachadh cuideachd.
Chinese Characters Pinyin gu Hangul Leughaidh Converter
am prògram seo converts 'h-uile seòrsa de Traidiseanta agus Shimplichte Sìnis caractaran' gu 'Hangul - Coirèanais Leughadh (a' fuaimneachadh Coirèanais) '.
'S urrainn dhut am prògram seo a chleachdadh airson ainm Sìneach airson Pinyin iompachadh agus Sìnis Song Lyrics gu Hangul - Coirèanais Leughadh (a' fuaimneachadh Coirèanais) atharrachadh cuideachd.
Chinese Characters Pinyin gu Katakana Leughaidh Converter
am prògram seo converts 'h-uile seòrsa de Traidiseanta agus Shimplichte Sìnis caractaran' gu 'Katakana - Japanese Leughadh (a' fuaimneachadh Japanese) '.
'S urrainn dhut am prògram seo a chleachdadh airson ainm Sìneach airson Pinyin iompachadh agus Sìnis Song Lyrics gu Katakana - Japanese Leughadh (a' fuaimneachadh Japanese) atharrachadh cuideachd.
Pinyin dòighean ion-chuir - Pinyin le tòna comharrachadh
Faodaidh tu sgrìobhadh Sìonach Pinyin le tòna air a 'choimpiutair agad gun stàlaich thu bathar-bog sam bith a' cleachdadh seo Realtime Pinyin Deasaiche Program (Online Pinyin dòighean ion-chuir le tòna comharra).
Shimplichte Chinese Characters gu Traidiseanta Converter
Simplidh Chinese Characters gu Traidiseanta Online Converter
'S urrainn dhut atharrachadh' Shimplichte Chinese Characters 'airson 'Sìnis Thradaiseanta Caractaran'.
Sìnis Thradaiseanta Caractaran gu Shimplichte Converter
Sìnis Thradaiseanta Caractaran gu Shimplichte Online Converter
urrainn dhut iompachadh 'Sìnis Thradaiseanta Caractaran' airson 'Shimplichte Chinese Characters'.
Chinese Characters gu Hangul Leughaidh Converter
Chinese Characters gu Hangul leughadh Online Converter
'S urrainn dhut atharrachadh a h-uile seòrsa de na caractaran Sìnis (nam measg Seapanais, Coirèanais Sìnis caractaran) gu Coirèanais leughadh (a' fuaimneachadh Coirèanais).
Chinese Language Study Resources and Websites
If you are a Chinese Language learner, you must check these websites! These links are all free resources.
Related TagsPinyin Neach-deasachaidh Converter Meur-chlàr Method Tone Comharran Trditional Agus Shimplichte Chinese Font Pinyin Conversion Ciamar A Sgrìobhadh Pinyin


text:
Linux
Bho Windows 10, mar leudachadh air an diosg de virtualized Ubuntu Linux (.vdi) usando ghuth-àit VM VirtualBox? Faic mar a tha ann an 2 ceumannan!
Unity Pra Barraigh, ìomhaighean no putanan an dèidh Ubuntu ùrachadh
An dèidh a leasachadh dreach 16.04 dhèanamh Ubuntu, an deasg / An deasg Unity bha e dìreach falamh, Chan eil ach an wallpaper, Chan eil bar, ìomhaighean no putanan. Faic mar a tha a 'fuasgladh!
Construindo uma jaula no Debian
A jaula (ou gaiola) é um recurso que nos permite criar um ambiente Debian isolado, à parte do original. Isto é útil quando queremos testar, de forma segura, a manipulação de códigos, pacotes, serviços e distribuição.
ceartachadh fàilligeadh “Cha b 'urrainn stat / dev / sdb1” cruth maide le “mkfs”
Gu sliabh a bioran USB le Debian boot, mi eatorra (fdisk) agus cruth (mkfs), ach tha mi a chrìochnaich suas duilgheadasan (airson nach eil a 'leughadh an rabhadh àithne).
Instalar Firefox no Debian
Instalação do Mozilla Firefox via “apt-get” no Debian Squeeze, em 4 ceumannan. Funciona!
Cuir an àite an lìonra a 'chairt ann an linux | Debian
Tha Debian fhrithealaiche NIC a losgadh agus a dh'fheumas a bhith air a chur na àite, ge-tà, gu “maide” ùr cairt, dad a gheibhear no air a mheas. Dè tha ri dhèanamh?


text:
Aibhnichean is lochan
Tha m˛ran de ar n-aibhnichean is ar lochan ainmeil fad is farsaing agus iad am measg feartan comharrachaidh na h-Alba. Tha rudeigin air leth s˛nraichte mu bhith an cois uisge - an d˛igh sa bheil solas a' gluasad air an uisge, fuaim bhras-shruthann no 's d˛cha dýreach boillsgeadh de bhradan a' leum. Tha taobh lochan is bruaichean aibhnichean a' tabhann suidheachadh mýorbhailteach airson caochladh thachartasan cur-seachad, a' coiseachd an cois bruaich chraobhach aibhne, a' dŔanamh cuirm-chnuic ri taobh locha no a' coimhead air e˛in-uisge bho Óite-falaich.
Ma tha ¨idh agad ann an cur-seachad an uisge nas gnýomhaiche faodaidh tu feuchainn air kayaking aibhne no curachanachd fosgailte air aibhnichean no lochan. Airson tuilleadh fiosrachaidh faic duilleag na sp˛rs-uisge. Tha cuid a dh'aibhnichean air an cleachdadh cuideachd le companaidhean rÓtha, ach ge bith dŔ an cur-seachad a roghnaicheas tu, bi mothachail mu dhaoine eile a tha a' cleachdadh an aon uisge, leithid iasgairean, agus dŔan cinnteach nach cuir thu maill air an cuid obrach.
á
á
Last updated on Wednesday 18th April 2012 at 09:52 AM. Cliog an seo airson beachd a thoirt air an duilleag seo


text:
Càit’ am faigh mi cothrom èisdeachd ri ceòl tradiseanta?
(Tha a h-uile ceangail air an duilleag seo sa Bheurla)
Tha grunn chothroman ann an Alba beagan chèol tradiseanta fhaicinn. Air ar duilleag ballrachd gheibhear a-mach mu dheidhinn consartan proifeasanta sna h-àitichean-tachartas agus sna clubaichean nas neo-fhoirmeile. Tha clàr-ama thrang fad-bhliadhna ann de dh’ fhèisean, agus cultar beòthail de dh’òrain is fuinn às a’ choimhearsnachd, a’ gabhail àite ann an taighean-sheinnse is àitichean poblach eile. Dèan rannsachadh air loidhne airson seiseanan a’ lorg san sgìre agaibh. Mar as trice, tha e an-asgaidh bhith coimhead neo gabhail pàirt, agus ’s e cothrom a th’ ann airson ceòladairean aig gach ìre choinneachadh agus ceòl a roinn. Lorgair cuideachd diofar chompanaidhean-clàraidh agus luchd-foillsichidh a tha ’g obrachadh le ceòl tradiseanta. Gheibh sibh barrachd fiosrachadh an seo.
Càit’ am faigh mi cothrom gabhail pàirt ann an ceòl tradiseanta?
Chan eil teagamh ann gu bheil coimhearsnachd aig cridhe ceòl tradiseanta, agus ’s e bhith gabhail pàirt ann an dòigh as fhèarr ionnsachadh mu dheidhinn. Tha iomadh bhuidheann ann an Alba a tha dèiligeadh le ceòl sa choimhearsnachd, a tha tairgse ionnsachadh do chloinn agus do dh’ inbhich, cothroman ceòl a’ chluich gu sòisealta, cothroman taisbeanaidh agus goireasan ionadail. ’S dòch’ gum biodh sibh cuideachd airson coimhead air na tha dol aig na buidhnean-leasachaidh againn, no ’s dòch’ g’eil sibh airson rannsachadh a dhèanamh air pàirt sònraichte dhen dualchas, mar srath-spè is ruidhle, pìobaireachd no clàrsach.
Ciamar a gheibh mi greim air cluicheadairean thradiseanta?
Tha moit aig coimhearsnachd a chiùil an Alba air an àrd-ìre air a bheil iad a toirt buidheachas dhan chultar. Dh’ fhaodar greim fhaighinn air cluicheadairean airson dannsaichean, cuithreaman poblach no prìbhichte, teagaisg no tachartasan carthannach.
Gabhaidh greim fhaighinn air luchd-ciùil tron an làrachan-lìn, ach gheibhear fiosrachadh a bharrachd aig na promotaran agus aig an luchd-ionaid againn. Gheibhear fiosrachadh pàigheadh tron Musicians’ Union, agus fiosrachadh a bharrachd mu dheidhinn phroifesantaich tron na seirbhisean eile a th’ aig ar ballrachd.
Càit’ an ionnsaich mi mu dheidhinn ceòl tradiseanta?
Tha grunn de shàr bhuidhnean-acaideamagach air feadh Alba a tha tairgse cùrsaichean bho ìre àrd-sgoil gu ìre phD, bho chùrsaichean practaigeach gu bhith gabhail a-staigh rannsachadh.


text:
Gàna
'S e dùthaich ann an Afraga a tha ann an Gàna, [3] ainm eile: Ghana[4][5] neo Gana[6], ainm oifigeil: Poblachd Ghàna. Tha crìochan aice san ear le Tògo, sa tuath le Buircina Fhaso agus san iar le Costa Ìbhri. Tha an Gulf of Guinea san taobh a deas dhith.
'S e Accra am prìomh-bhaile aice.
Tha an Loch Volta, an loch fuadain as motha air feadh an t-Saoghail, ann an ear na dùthcha.
Tha am facal "Ghana" a' ciallachadh "Warrior King", (Rìgh an luchd-cogaidh) [7]
Iomraidhean[deasaich | deasaich an tùs]
- ↑ Laoidh nàiseanta Ghàna
- ↑ The World Factbook
- ↑ Am Faclair Beag
- ↑ Map-balla an t-Saoghail, Stòrlann Nàiseanta (2003), ISBN 0007692714
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Dùthchannan aig SMO
- ↑ Jackson, John G. Introduction to African Civilizations, 2001. Duilleag 201.
Ceanglaichean a-mach[deasaich | deasaich an tùs]
- Gàna Duilleag oifigeil
- Pàrlamaid Ghàna , duilleag oifigeil


text:
- TIOTAL
- 'Scott Skinner's Welcome to Inverness', le Alasdair Grannd
- EXTERNAL ID
- Z_GB1796_GRANT_979_65_MUSIC_020_001
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis (stuth làmh-sgrìobhte)
- AITHNEACHADH MAOINE
- 6852
- KEYWORDS
- fìdhlearan
fìdhlean
slatan iasgaich
luchd-ciùil
sgrìobhaichean ciùil
srathan spè
B' ann à Batan Gorm, Drochaid Chàrr a bha Alasdair Grannd (1856 - 1942) bho thùs, àite bhon tàinig am far-ainm aige 'Batan'. Mar bhalach òg bha e fosgailte dhan dà nì a thàinig gu bhith sàr dhìoghrasach na bheatha, fìdhlearachd agus iasgach. Chaidh e air adhart gu bhith sàr chomasach san dà raon sin; mar iasgair slaite a chruthaich slat-iasgaich shònraichte gun choimeas dha fhèin, a bha aithnichte mar 'Grant Vibration Rod', agus mar fhìdhlear a stiùir An Comann Srathspè & Ruidhle Gàidhealach airson faisg air dà fhichead bliadhna agus mar eòlaiche ann an dòighean dèanamh fhìdhlean. Dh'innlich e fidheall shònraichte air chumadh clàr leis an ainm 'Rondello'. Tha eisimpleir de shlat-iasgaich, fidheall agus Rondello a' Ghranndaich rim faicinn ann an Taigh-tasgaidh agus Gailearaidh Ealan Inbhir Nis.
Bha an Granndach na charaid mòr dha neach-ciùil agus neach-sgrìobhaidh ciùil eile, Seumas Scott Skinner (1843-1927), a bha na phrìomh mheadhan air leasachadh ciùil Albannach traidiseanta agus bhathar gu tric ga ainmeachadh mar 'Rìgh an t-Srathspè'. Tha an làmh-sgrìobhainn seo mar phàirt de chruinneachadh a' Ghranndaich. Tha an ceòl ann airson 'Scott Skinner's Welcome to Inverness', a sgrìobh Alasdair Grannd


text:
Valverde
Tha Valverde na phrìomh-bhaile El Hierro, fear de na h-Eileanan Canàrach. 'S e am baile as motha an eilein cuideachd. Tha an t-ainm Valverde (Spàinntis) a' ciallachadh: "Gleann uaine". Tha Valverde cho farsaing ri 103,64 cilemeatair ceàrnagach. Anns a' bhliadhna 2006 bha 4.955 duine de shluagh ann, le dlùths aig àireamh 74,4 duine gach km².
Eachdraidh[deasaich | deasaich an tùs]
Thuit am baile dha na reubaltaich Faisisteach beagan an dèidh an ar-a-maich an aghaidh an Riaghaltais aig toiseach tòiseachaidh Cogadh Sìobhalta na Spàinne ann an 1936,[1] ged a bha an corr dhen roinne dealas dhan Phoblachd.
Iomraidhean[deasaich | deasaich an tùs]
- ↑ Hurtado V., La Sublevación, 2010, Barcelona: DAU. ISBN 978-84-936625-6-1


text:
- TIOTAL
- 54463 air thoiseach air 44795 ann an Uachdar Niad, An Lùnastal 1960
- EXTERNAL ID
- PC_HRS_TRAINS_001_325
- ÀITE
- Uachdar Nìad
- SGÌRE
- Inbhir Pheofharain
- SIORRACHD/PARRAIST
- ROS: Inbhir Pheofharain
- DEIT
- 19 An Lùnastal 1960
- LINN
- 1960an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28336
- KEYWORDS
- locomotaibhean
Comann Rèile na Gàidhealtachd
HRS
trèanaichean
54463 air thoiseach air 44975 ann an Uachdar Niad san Lùnastal 1960. Tha an t-seirbheis a' dol dhan Chaol.
Chaidsh 54463 a thogail dha Rèile Chaledonia ann an 1910 a rèir dealbhachadh le Uilleam Pickersgill. Bha ia àireamhaichte CR 115. An dèidh a' bhuidhneachaidh b' e LMS 14463 a bh' oirre. Aig an àm a chaidh an rèile do sheilbh na stàite ann an 1948 bha i stèidhichte ann a seada Chaisteal Tarrais. Chaidh a toirt a-mach à seirbheis san Iuchar 1967 agus fhuaireas cuidhteas san Dùbhlachd a' bhliadhna sin,
Chaidh na locomotaibhean Clas 5 a dhealbhachadh le Uilleam Stanier. B' e 'Black Fives' a bh' orra sa chumantas agus chaidh 842 dhiubh a thogail eadar 1934 agus 1951.


text:
Buidheann ùr ga stèidheachadh mu Ospadal an Eilein Sgitheanaich
Thèid buidheann ùr a stèidheachadh a riochdaicheas daoine ann an ceann a tuath an Eilein Sgitheanaich air a bheil dragh mu chàit' am bi ospadal ùr na sgìre.
'S e an t-Ath Leathann an làrach as fheàrr leis a' bhuidhinn-stiùiridh son prìomh ospadal an Eilein Sgitheanaich 's Loch Aillse, le goireas meidigeach nas lugha ann am Port Rìgh.
Tha dragh air cuid ge-tà mun bhuaidh a bhiodh aig an seo air seirbheisean do mhuinntir a' chinn a tuath.
Tha NHS na Gàidhealtachd a' dol às àicheadh gun do rinn iad co-dhùnadh mu thràth mun làraich agus tha iad ag ràdh gun èist iad ri beachdan an t-sluaigh.
Cumar coinneamh ann am Port Rìgh oidhche Dhiluain far an tèid buidheann a chuir air chois a chuireas beachdan mhuinntir a' chinn a tuath mu choinneamh a' Bhuird Shlàinte.
Bidh a' choinnemh sin ann an Talla Coimhearsnachd Phort Rìgh aig 7.30f Diluain.


text:
Naidheachdan 11:00m
28 An t-Sultain 2016 Ùraichte aig Ùraichte aig
Coimisean na Croitearachd
Bha ùpraid aig coinneimh Choimisean na Croitearachd ann am Brùra an-diugh agus Cathraiche a' Choimisein, Cailean Ceannadach, a' coiseachd a-mach às a' choinneimh. Bha Mgr Ceannadach a' diùltadh dhan Choimiseanair Leòdhasach, Murchadh MacIllFhinnein, tarraing air ais bho chlàradh gun robh ceangal aigesan ris an deasbad mu chomataidhean ionaltraidh ann an Col Uarach agus Mangurstadh. Nuair a dh'innis oifigich do Mhgr Ceannadach gum feumadh e gabhail ri iarrtas Mhgr MacIllFhinnein, dhùin e a' choinneamh agus choisich e a-mach, a' diùltadh cuideachd bruidhinn ris a' BhBC. Tha a' choinneamh air tòiseachadh a-rithist agus e coltach gu bheil iad a' deasbad, am measg rudan eile, dà litir a tha ag iarraidh air Cailean Ceannadach a dhreuchd fhàgail.
Muilinn-Stàilinn
Chaidh muilinn-stàilinn Dalzell ann an Tobar na Màthar fhosgladh gu h-oifigeil a-rithist an-diugh. Dhùin Tata Steel a' mhuilinn, an tè mu dheireadh ann an Alba, an-uiridh ach cheannaich Riaghaltas na h-Alba i agus chaidh a reic a-rithist sa Ghiblean am-bliadhna ris a' bhuidhinn Liberty House.
Jeremy Corbyn
Bidh gealltanas aig Ceannard nan Làbarach, Jeremy Corbyn, an-diugh air taic-airgid do choimhearsnachdan air a bheil ìre àrd de dh'in-imreachas a' toirt buaidh. Ach cha bhi gealltanas na òraid, air an là mu dheireadh de cho-labhairt nan Làbarach ann an Liverpool, gum biodh esan mar Phrìomh Mhinistear a' cur smachd air àireamh na h-in-imreachd.
Iomairt na Gàidhealtachd 's nan Eilean
Tha teagamh ann mu Iomairt na Gàidhealtachd 's nan Eilean le dearbhadh bho Riaghaltas na h-Alba gu bheil ath-sgrùdadh ann air a' bhuidhinn agus air Iomairt na h-Alba. Tha beachd ann gum faodadh an dà bhuidhinn a dhol còmhla. Tha gearanan ann nach eil HIE gu feum tuilleadh le buaidh nan gearraidhean aig Riaghaltas na h-Alba air buidseat agus àireamh luchd-obrach na buidhne.
Shimon Peres
Tha luaidh ga dhèanamh bho air feadh an t-saoghail air Shimon Peres a bha na Cheann-Suidhe air Israel. Bha e 93 bliadhna de dh'aois. Bha iomadh diofar dreuchd aige ann an Riaghaltas Israel agus fhuair e Duais Shìth Nobel airson na h-aonta ris na Pailistinianaich. Bidh an tìodhlacadh ann an Ierusalam Dihaoine.
Maraichean
Tha ceathrar mharaichean òga Albannach air tìr a-rithist an dèidh mìos glacte air bàta-bathair sa Mhuir Shìonaich. Chaidh a' chompanaidh mhòr, Hanjin, dham buin an soitheach air an robh na cadets, banca-briste agus cha toireadh port sam bith cead dhan bhàta ceangal air eagal 's nach fhaigheadh iad am pàigheadh. Ach an dèidh ceithir seachdainean a-muigh air acaire fhuair an soitheach cead ceangal ann an Singapore.


text:
- TIOTAL
- Obair Ath-thogail air Caisteal Eilean Donnain
- EXTERNAL ID
- HCD01157
- ÀITE
- An Dòrnaidh
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12748
- KEYWORDS
- Eilean Donnain
caisteal
Chithear ann seo obair ath-thogail air Caisteal Eilean Donain. Tha daoine 's dòcha air a bhith a' fuireach air an eilean bheag bhon 3mh linn a-mach, ach 's ann a chaidh an caisteal a thogail anns an 13mh linn. Bha e aig Clann MhicRath fad 400 bliadhna, ach chaidh a mhilleadh le cabhlach an riaghaltais an 1719 is saighdearan Spàinnteach is Seumasaich a' gabhail còmhnaidh ann. Chaidh an caisteal a chithear an duigh a thogail a-rithist bho thobhta le Fearchar MacRath airson Lt. Coirneal MacRae-Gilstrap agus chuir iad crìoch air an obair an 1932. Tha e a-nis air fear dhe na caistealan as trice dhe bheil daoine a' togail dhealbhan. Chaidh an dealbh seo a chur anns an leabhran cuimhneachaidh aig Donnchadh Mac a' Phearsain, 'Isles and Peaks of the West' a chaidh fhoillseachadh an 1923
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Agallamh le Caitlìn Friseal mu shiubhal aig àm a' chogaidh
- EXTERNAL ID
- WD_HF04_TRACK03_FRASER
- SIORRACHD/PARRAIST
- INBHIR NIS: Dubhras
- DEIT
- 2005
- LINN
- 2000an
- CRUTHADAIR
- Kathleen Fraser
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3213
- KEYWORDS
- An Dara Cogadh
An Dàrna Cogadh
cogaidhean
cùmhnadh
cuibhreannan
rations
claistinneach
Bha fios aig Caitlìn Friseal ciamar a gheibheadh i cead gus an draibheadh iad gu danns rè 'n Dàrna Cogaidh.
Agus tha fhios gu robh peatrail air a chùmhnadh: cha chleachdadh tu do chàr ach nuair bhiodh fìor fheum air. Agus fhuair thu bileagan; tha iad againn an seo gus an coimhead sibh riutha. Sin bileag aodaich, agus, seadh, sin bileagan peatrail, 's mar sin cha chleachdadh tu - tha cuimhn' agam a' dol, faisg air deireadh a' chogaidh - a' dol gu dannsa ann an Crothaidh, agus chan fhaodadh tu an càr a chleachdadh ach chuir dotair nam beathaichean san sgìre air dòigh coinneamh dìreach ron danns agus bhruidhinn e ris
na tuathanaich air cho math 's a bha e gan oideachadh agus bha sin ceart gu leòr, dh'fhaodadh tu do chàr a chleachdadh airson sin agus an uairsin bha an danns an sin às a dhèidh. [Gàireachdainn]
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Allt Dobhraig.


text:
Fosgladh oifigeil na Pàrlamaid – gabh pàirt!
A bheil thu airson a bhith mar phàirt de latha fosglaidh na Pàrlamaid? Tha tòrr dhiofar dhòighean ann. Faodar coimhead air beò air loidhne. Fosgladh na Pàrlamaid beò an-diugh Bidh Holyrood Highlights a’ coimhead air agus a’ beachdachadh air fosgladh … Continue reading →...
Air fhoillseachadh le: Pàrlamaid na h-Alba - DiSathairne, 2 dhen Iuchar, 2011
- Seann-naidheachdan
- Cuir bhòt! BSL ann am Bloga aithisg oifigeil na Pàrlamaid #gàidhlig
Tha iomradh air Cànan Soidhnidh Bhreatainn ann am Pàrlamaid na h-Alba anns a’ bhloga aig ar càirdean anns an Aithisg Oifigeil. British Sign Language in the Chamber The first ...Pàrlamaid na h-Alba - DiCiadain, 1 dhen t-Samhain
- Cuir bhòt! Prògram Preantasachd na Pàrlamaid a’ fosgladh #gàidhlig #SPApprentices
Ma tha thu aois 16-24 agus ma tha misneachd, tàlant agus comas agad, tha sinn airson cluinntinn bhuat! Tha Prògram Preantasachd na Pàrlamaid air fosgladh airson 2017. Tha sinn ...Pàrlamaid na h-Alba - DihAoine, 26 dhen Chèitean, 2017
- Cuir bhòt! Latha fosglaidh na Pàrlamaid – beachd bho Iain Macleòid
Anns an teachdaireachd seo, tha Iain Macleòid ag innse dhuinn mar a chaidh dha aig Fosgladh oifigeil na Pàrlamaid air Dihaoine 1 Iuchair. Moch-eirigh! Feumar a bhith aig a’ ...Pàrlamaid na h-Alba - DiarDaoin, 14 dhen Iuchar, 2011
- Cuir bhòt! Fosgailte! Dàn sònraichte le Makar na h-Alba
Tha Liz Lochhead dìreach air dàn ùr a leughadh ann an seòmar na Pàrlamaid gus fosgladh 4mh Seisean na Pàrlamaid a chomharrachadh. Gheibhear an teacs air ar làrach-lìn. ...Pàrlamaid na h-Alba - DiSathairne, 2 dhen Iuchar, 2011
- Cuir bhòt! Seisean 4 a’ fosgladh gu h-oifigeil a-màireach: gabh pàirt!
‘S e latha mòr a bhios ann do Phàrlamaid na h-Alba a-màireach agus an ceathramh seisean aice a’ fosgladh gu h-oifigeil. Bidh tòrr mòr a’ tachairt. Thèid an seisean ùr ...Pàrlamaid na h-Alba - DihAoine, 1 dhen Iuchar, 2011


text:
Saoil Sibh, a Chàirdean
Tuilleadh mar seo:
O Gur Mìorbhailteach an...
Òran dhan Tàillearachd
Fear a dh'Ith am Bonnach...
An Gamhainn a bh' aig...
Fiosraichean - Charles Cameron
Luchd-clàraidh - Dr Iain MacAonghuis
Geàrr-chunntas - Tha an t-òran èibhinn seo ag innse mu dheidhinn gamhainn a bhiodh ag ithe aodach. Tha e a' cur ris an fhìrinn gu mòr, ag ràdh gun do dh'ith am beathach concertina am measg rudan amaideach eile.
Fad a' Chlàir (h:m:s) - 00:03:19
Àm Clàraidh - 1969.11
Cànan - Beurla, Gàidhlig
Seòrsa - Òran, Fiosrachadh
Cruinneachadh - Sgoil Eòlais na h-Alba
Àireamh a' Chlàir - 52977
Àireamh an Teip Thùsail - SA1969.173
Àireamh a' Chlàir Thùsail - SA1969.173.B3
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Inbhir Nis
Paraiste - Cill Mo Naomhaig
Baile/Àite - A' Cheapach
Notaichean a' Chlàir - 4 verses with refrain.
Ceangal Maireannach - http://www.tobarandualchais.co.uk/gd/fullrecord/52977/1
Tweet


text:
Tha foghlam tro mheadhan na Gàidhlig san àrd-sgoil a’ dèanamh cinnteach gu bheil leantalachd ann an ionnsachadh chlann a fhuair foghlam tro mheadhan na Gàidhlig sa bhun-sgoil. Tha seo a’ toirt cothrom do sgoilearan a bhith nas fhileanta, agus tuigse fhaighinn air a’ Ghàidhlig mar chànan beò anns am bi foghlam àrd-sgoil air a libhrigeadh.
Tha e comasach don mhòr-chuid de sgoilearan meadhan Gàidhlig cuspair Gàidhlig do dh’fhileantaich a dhèanamh anns an àrd-sgoil. Tha Ùghdarras Theisteanas na h-Alba (SQA) a-nis a’ tabhann dheuchainnean tro mheadhan na Gàidhlig ann an raon de chuspairean mar matamataig, cruinn-eòlas agus eachdraidh agus tha iomadh sgoil a’ tabhann teagaisg tro mheadhan na Gàidhlig anns na cuspairean seo.
Bidh Sgoil Ghàidhlig Ghlaschu a dh’fhosgail anns an Lùnastal 2006 a’ teagasg a h-uile cuspair tro mheadhan na Gàidhlig aig ìre àrd-sgoil agus bidh buannachd ann do sgoiltean eile bho na leasachaidhean ùra sa churraicealam agus na goireasan a bhios rim faighinn.
Nach biodh e na b’ fheàrr do chlann cànan nas ‘fheumail’ mar Fraingis no Gearmailtis ionnsachadh?
Ann an Alba, le fàs nan gnìomhachasan cultarail, tha a’ Ghàidhlig a cheart cho feumail airson cosnadh fhaighinn ’s a tha Fraingis agus Gearmailtis agus tha e a’ toirt ceangal ri cothroman cosnaidhean tlachdmhor. Meudaichidh na cothroman seo le na dleastanasan air buidhnean poblach agus eile fo Achd na Gàidhlig. Bu chòir fios a bhith aig pàrantan gun urrainn sgoilearan cànan Eòrpach a dhèanamh cuide ris a’ Ghàidhlig aig ìre àrd-sgoil.


text:
- TIOTAL
- Òraid-bàis do Sheumas Lachlainn Màrtainn Mitchell, duilleag 1
- EXTERNAL ID
- Z_GB232_D928_C_2_05
- LINN
- 2000an
- NEACH-FIOSRACHAIDH
- Comann Gàidhlig Inbhir Nis
- AITHNEACHADH MAOINE
- 5568
- KEYWORDS
- marbh-shanasan
siorraidhean
lagh
Seo an òraid-bàis a rinneadh do Sheumas Lachlainn Màrtainn Mitchell (1929 - 2001). Tha e na phàirt de thasglann JLM Mitchell aig Comann Gàidhlig Inbhir Nis.
Bhuineadh Mitchell do dh' Inbhir Nis agus b' esan mac an lighiche ainmeil Lachlann Mitchell. An dèidh dha a bhith na iar-lioftanant anns a' Chabhlaich Rìoghail, leigeadh a-steach e gu Dàimh Luchd-tagraidh a' Chrùin . Shuidhicheadh e mar shiorraidh làn-ùine ann an Dùn Èideann ann an 1978, far an robh e gus an do leig e dheth a dhreuchd ann an 1995.
Ged a bha e ag obair ann an Dùn Èideann, mhair am meas a bh' aig Mitchell air a' Ghàidhealtachd. Chuir e seachad ùine a' dol timcheall na Gaidhealtachd a' leantail cùrsa Bhoswell agus MhicIain, a' dearbh-aithneachadh làraichean a bh' air a dhol air dhìochuimhn', agus a' togail dhealbhan airson taisbeanadh a' comharrachadh dà cheud bliadhna o sgrìobhadh 'Journal of a Tour of The Hebrides'. Thòisich an taisbeanadh ann an Taigh na Pàrlamaid agus lean e air ann an Inbhir nis fad grunn bhliadhnaichean an dèidh làimh


text:
Tha aonta malairt ùr eadar India agus an t-Aonadh Eòrpach a’ dol a chur ás do leighisean saora ris a bheil na milleanan de dh’euslaintich an crochadh air feadh an Treas Domhain.
• Dh’Éirich cion cosnaidh a-rithist air feadh na RA, le faisg air mìle duine a thuilleadh gun obair air a’ Ghaidhealtachd eadar Samhain 2011 ’s Faoilleach 2012.
• THUIRT na rianadairean a tha a’ coimhead air cunntasan Rangers nach eil an £24 millean a phàigh “Ticketus” ri fhaicinn ann an leabhraichean a’ chlub. Thathar ag ràdh gun deach e a-staigh do chompanaidh eile aig a’ Chathraiche, Craig Whyte. Tha Poileas Srath Chluaidh gu bhith an sàs, agus bidh Comann Ball-Coise na h-Alba a’ dol an car an rannsachaidh aca fhéin.
• Choinnich riaghaltasan na RA ’s na h-Alba ann an Dùn Éideann air son tighinn gu réite mun reifreann. Tha Dàibhidh Camshron a’ tabhann barrachd chumhachdan do dh’Alba ma dhiùltas luchd-bhòtaidh gabhail ri neo-eisimeileachd.


text:
- TIOTAL
- Nithear Mòran le Spionnadh ach Nithear Tuilleadh le Seòltachd
- EXTERNAL ID
- HC_GAELICSTORYTAPE_009
- DEIT
- 1997
- LINN
- 1990an
- CRUTHADAIR
- unknown
- NEACH-FIOSRACHAIDH
- Comhairle na Gàidhealtachd
- AITHNEACHADH MAOINE
- 2342
- KEYWORDS
- beul aithris
sgeulachdan
stòiridhean
Gàidhlig
seanchas
claistinneach
Tha an sgeulachd seo air a clàradh sa Ghàidhlig agus 's e eadar-theangachadh gu Beurla a leanas an seo.
Nithear Mòran le Spionnadh ach Nithear Tuilleadh le Seòltachd.
Bha siud ann roimhe seann bhoc ris an canadh iad Uilleam Glas. Bha e cho gleusda, glic agus gun do dh' fhàs iad eòlach air anns gach àite air feadh an t-saoghail. Cha robh aon ainmidh eile ann a bha cho ciallach ris agus thug e bàrr air na h-uile ann an seòltachd.
Latha dhe na làithean bha Uilleam a' siubhal nam beann 's e leis fhèin, fada on dachaigh. Gun fhios gun fhàth thàinig stoirm mhòr agus ghabh e steach do uaimh airson fasgadh fhaighinn. Thug e greiseag an sin mun do dh' fhàs a shùilean eòlach air an dorchadas. An uair sin thug e sùil man cuairt air agus nach ann a thug e an aire gu robh an t-àite làn de chnàmhan ainmhidhean! 'S ann an uair sin a thuig e càit an robh e ... ann an garadh leòmhainn!
Cha robh dad a-nis air aire ach teicheadh ach dè chuala e ach beucaich eagalach a chuir na thàmh e leis an eagal. Cò bha seo ach an leòmhann air tilleadh dhachaigh!
"Tha na h-adhaircean agamsa gu math cruaidh agus gu math biorach," thuirt Uilleam Glas ris fhèin, "ach tha eagal orm nach mòr a nì iad dhomh ged a rachainn an sàs anns a' chreutair ghrànda seo. Cha dèan mi an gnothach idir air le neart, ach feuchaidh mi dè nì mi le seòltachd."
A-steach a thàinig an leòmhann, fuar, fliuch agus leis an acras. An uair a chunnaic e am boc stad e greiseag ga choimhead le iongnadh agus an uair sin rinn e airson leum air.
Sa mhionaid thog Uilleam Glas a ghuth agus dh' èigh e àird a chlaiginn, "Nach mise tha math dheth!"
"Thusa math dheth, amadain," fhreagair an leòmhann, "dè idir a tha thu a' ciallachadh? 'S e tha math dheth ach mise. Nach e fortan agus freasdal fhèin a rinn gun d'fhuair mise boc mòr reamhar anns a' gharadh agam agus mi dìreach gus mo tholladh leis an acras!"
"Chan eil an sin ach do bheachd-sa air a' chùis," thuirt am boc. "Saoilidh mise nach eil air an t-saoghal cho math dheth rium fhèin. 'S e sealgair leòmhann a tha annamsa; agus gu dearbha chan ann a h-uile latha a chì mi fear air mo bheulaibh agus e dìreach deiseil airson m' adhaircean a chur an sàs ann!" Agus thòisich Uilleam air dannsa mar gum biodh leis an toileachas.
"Dè bhleadraich gun dòigh, gun chiall a tha ort an sin?" thuirt an leòmhann, "seann bhoc odhar le feusag mhòr ghlas na shealgair leòmhann! Cò riamh a chuala a leithid sin? Cha chreid mise dad dheth co-dhiù!"
"Fuirich thusa ort, a charaid," fhreagair am fear eile. "Chan fhada gus an creid thu e; geallaidh mise sin dhut. Chan fhaca tusa riamh boc a bhios a' marbhadh leòmhann, tha thu ag ràdh. Tha thu ga fhaicinn a-nis, ma tha, agus geallaidh mise dhut nach fhaic thu fear eile. Chan eil dol às agad a-nis. Seachdain bhochd a bh' agamsa gus an seo. Cha do mharbh mi ach ceithir leòmhainn. Is tusa an còigeamh fear."
Sheas Uilleam air a chasan-deiridh agus chrath e a cheann o thaobh gu taobh. Chrom e sìos an uair sin agus thug e leum às a-null far an robh an leòmhann. Chuir seo eagal cho mòr air an fhear sin 's gun do theich e gun dàil, cho luath 's a bha na chorp. Agus cho luath 's a chaidh esan à sealladh siud a-mach am boc, na ruith 's na leum.
An ùine glè ghoirid cò thachair ris an leòmhann ach madadh-allaidh. Thòisich an leòmhann ag innse dha mun bhoc annasach a thachair ris, am fear a bhiodh a' marbhadh nan leòmhann. "Theab e dìreach cur às dhomh," thuirt an leòmhann.
"Tha thu ag ràdh rium," fhreagair am madadh-allaidh, "gur e seann chreutair a bh' ann, le feusag fhada agus sùilean glasa. Ma tha, is fhada o bha mise eòlach air an fhear sin. 'S e bha sin ach Uilleam Glas. Nach e a rinn an t-amadan dhiot! 'S fheàrr dhut tilleadh anns a' bhad agus a mharbhadh." A-mach an dithis air tòir Uilleim. Thug esan sùil air ais agus chunnaic e iad a' tighinn às a dhèidh. Ghabh e eagal gu robh e a-nis caillte; ach cha b'fhada gus an do dh' fhàs e tapaidh a-rithist.
"Chan urrainn dhomh teicheadh orra," thuirt e ris fhèin, "ach chan eil math dhomh a dhol a shabaid riutha; ach chan eil sin ag ràdh nach dèan mi a' chùis orra. Chì sinn dè cho math 's a bhios seòltachd a-rithist!"
Thionndaidh e agus chuir e aghaidh air an dithis aca.
"Dè an obair a tha an seo?" thuirt e ris a' mhadadh-allaidh. "Nach do gheall thusa dhòmhsa dà leòmhann a thoirt thugam? Agus chan eil agad an sin ach aon leòmhann ... agus b' e sin am fear beag, truagh, suarach! Bi falbh às a seo agus faigh leòmhainn eile dhòmhsa gun dàil, air neo cuiridh mise an ceann dhiot. Ach stad dìreach mionaid bheag gus am marbh mi am fear seo."
Thug Uilleam an sin dearg leum air an leòmhann. Ghabh am fear sin eagal a bheatha agus siud e sìos an gleann cho luath 's a ghabhadh dèanamh. Dh' èalaidh am madadh-allaidh truagh a-steach dhan choille. Thill Uilleam Glas dhachaigh gu socair agus gu sàbhailte gu a thaigh agus a theaghlach fhèin.
Tha an sgeulachd seo bho chruinneachadh a tha ri fhaotainn air teip agus anns an leabhar 'Am Bloigh Beag le Beannachd'


text:
- TIOTAL
- LMS 14767 'Clan Mackinnon' a' dìreaadh Bruaich an t-Sruthain air trèana luchd, An t-Sultain 1932
- EXTERNAL ID
- PC_HRS_TRAINS_004_682
- ÀITE
- An Sruthan
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Blàr Athall
- DEIT
- An t-Sultain 1932
- LINN
- 1930an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28652
- KEYWORDS
- locomotaibhean
trèanaichean
LMS 14767 'Clan Mackinnon' a' dìreadh Bruaich An t-Sruthain air trèana luchd san t-Sultain 1932. Tha an trèana a' gabhail a-steach einnsean bancaidh.
B' e ball den chlas 'Clan' de locomotaibhean luchd-siubhail 4-6-0 aig Rèile na Gàidhealtachd a bh' ann an 14767 (HR 55 roimhe). Chaidh a dealbhachadh le Crìsdean Cuimein agus chaidh a togail le Hawthorn Leslie & Co sa Chaisteal Nuadh ann an 1921. Lean i ann an seirbheis gus an deach a toirt a-mach à seirbheis sa Ghearran 1950. B' i an aon bhall den chlas a mhair a-steach do làithean Rèile Bhreatainn..


text:
Banais ann an ifrinn
Banais ann an ifrinn
Bhon t-Sultain 23, 2017 Air Cèitean 21, 2018
TAISBEANADH
Leis cho cudromach agus a ‘chabhag na th’ air an leabhar seo tha mi a co-dhùnadh a dhèanamh an àite deasachadh, foillseachadh agus a ‘tur saor an-asgaidh air a’ bhlog.
Bidh mi a ‘dèiligeadh ris a’ sònrachadh gu bheil beatha a ‘chinne-daonna o chionn beagan bhliadhnaichean.
Faodaidh sinn uile a ‘faicinn gu bheil mi-chinnt air a bhith làitheil sluagh an t-saoghail. Cogaidhean, fòirneart, mòr-thubaistean, sgaoilte, gorta, call luachan, insecurities agus cruaidh-chas a chur air no a h-uile daoine a ‘phlanaid.
Bad seata de suidheachaidhean a tha iad a dh’adhbharaich sin uile calamities? Bidh mi a ‘soilleireachadh dè tha ann an dorchadas na coguis sin a h-uile duine a’ tuigsinn gu bheil causality idir ann tèarainteachd seo fhuasgladh.
Bi dearbh-chinnteach gur mar-thà am beatha na daonnachd tionndaidhidh fìor luath dè. ‘S e cinnt agus chì sinn ann an leabhar na h-adhbharan agus buaidh agus cuideachd dè na roghainnean a tha rim faotainn gus a’ chinne-daonna.
H-uile latha a ‘dol seachad, na meadhanan a’ ghealladh an t-saoghail aislingean agus saoghal nas fheàrr a airson bliadhnaichean ri thighinn. Ach lorg sinn a ‘toirt dhuinn beatha làitheil agus insecurities Miseries.
Tha mi a ‘toirt cuiridh dhuibh-uasal gus an còrr den leabhar tron cheangal seo a bhios tu a’ stiùireadh air an làimh dheis duilleig blog ann am Fraingis. ‘S urrainn dhut eadar-theangachadh air an leabhar-lìn an duilleag leis an eadar-theangair ur duilleagan Internet Explorer « Crome » no a chaochladh.
https://victorpicarra.wordpress.com/2017/06/28/mariage-en-enfer/
Happy leughadh,
Victor


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Co-chomhairleachaidh mu ghearraidhean anns an t-seirbheis bhus ann an Leòdhas (25/07/2013)
[Angela NicIlleathain - Preseantair] Tha ùine a bharrachd ga thoirt do mhuinntir an Rubha agus Loch a Tuath ann an Leòdhas a dhol an-sàs ann an co-chomhairleachaidh mu ghearraidhean anns an t-seirbheis bhus aca. Bha còir aig a’ cho-chomhairleachaidh dùnadh aig meadhan na h-ath mhìos ach cha robh comhairle coimhearsnachd an Rubha toilichte mun an sin idir. Seo Dòmhnall MacLaomainn.
[Dòmhnall MacLaomainn – Neach-aithris] Tha Comhairle nan Eilean Siar a’ cosg còig puing a cheithir millean not gach bliadhna son taic a thoirt do sheirbheisean bus air feadh nan Eileanan an Iar agus iad fhèin a’ ruith nan seirbheisean eadar sgìrean an Rubha agus sgìre Loch a Tuath gu Steòrnabhagh. Ach le na seirbheisean a’ dol a-mach gu tairgse an ath-bhliadhna, tha an Comhairle airson gearradh na seirbheis.
[Tormod MacLeòid] Chanainn-sa gu bheil suas gun seo fhèin gu bheil Rolls-Royce service againne ga thoirt seachad, ach chan urrainn dhuinn cumail a’ caitheamh airgead air sin nuair a tha seirbheisean eile a’ fulang cuideachd.
[Dòmhnall MacLaomainn – Neach-aithris] Mar a chì sibh air mo chùlaibh, chan eil trioblaid sam bith aig a’ chomhairle le busaichean. Tha e a’ fàgail aig an àm-sa mu chairteal an-dèidh còig, tha iad uile làn. ‘S e an trioblaid a th’ aca le busaichean a’ fàgail tron latha. Glè thric, tha iad letheach falamh.
[Dòmhnall MacLaomainn – Neach-aithris] Tha planaichean na comhairle dìreach a’ dol a-mach gu co-chomhairleachaidh agus ‘s an sin far a bheil a’ chonnspaid. A rèir comhairle coimhearsnachd an Rubha, tha a’ chomhairle a’ cur a-mach a’ cho-chomhairleachaidh aig àm mì-iomchaidh.
[Comhairliche Tormod MacLeòid] Feumar a’ toirt dhan an Rubha. Feumaidh an comhairle an t-sluagh a thoirt leotha. Feumaidh iad sin a thuigsinn. Agus chan eil càil a mhath dhaibh feuchainn ri rudan mar seo a chur tarsainn air an t-shluagh meadhan an t-samhraidh nuair a tha a’ chuid mhòr dhen t-sluagh air na làithean-saor’. Carson nach fhaod sinn fuireach? Carson a tha an all-fired hurry a tha seo?
[Dòmhnall MacLaomainn – Neach-aithris] Bha coir aig a’ cho-chomhairleachaidh dùnadh meadhan na h-ath mhìos, dìreach nuair a tha na sgoiltean a’ dol air ais a-steach. Ach thàinig naidheachd nas fheàrr a-steach an-diugh.
[Tormod MacLeòid] Tha aon phìos mhath de naidheachd a fhuair sinn bhuapa an-diugh. Tha sinn a’ deasbaid riutha. ‘S e sin g’ eil sinn a’ dol a dh’fhaighinn colla-deug a bharrachd airson consultation agus bidh an t-àm a tha sin suas gu toiseach an t-Sultain agus bidh sin fosgailte dha duine sam bith a thighinn air adhart.
[Dòmhnall MacLaomainn – Neach-aithris] Bheir sinn cothrom don chomhairle coimhearsnachd anns an Rubha coinneachadh leis a’ chomhairle airson bruidhinn mu dheidhinn nan gearraidhean a tha ri thighinn ris na seirbheisean. Ach, tha cuid den bheachd g’ eil an comhairle feuchainn ri putadh nan gearraidhean troimhe nuair nach eil daoine a’ coimhead. Chan eil fhios a bheil dà sheachdain a bharrachd airson a’ co-chomhairleachaidh a’ dol a dh’atharrachadh a’ bheachd sin. Dòmhnall MacLaomainn, BBC An Là, Steòrnabhagh.
Sucbcommittee about concerns about the bus service in Lewis
[Angela MacLean - Presenter] More time is being given to the people of Point and North Lochs in Lewis to take part in a consultation about the cuts in their bus services. The consultation should have closed in the middle of next month, but the people of Point were not happy with this. Here’s Donald Lamont.
[Donald Lamont – Reporter] Comhairle nan Eilean Siar (Western Isles Council) spend four million pounds every year on subsidies for bus services all over the Western Isles and they run the services themselves between Point and North Lochs to Stornoway. But as the services are going out to tender next year, the Council are want to cut this service.
[Norman MacLeod] I would say that up to now we have given a Rolls-Royce service, but we can’t keep spending money on that when other services are suffering too.
[Donald Lamont – Reporter] As you will see behind me, the council have no trouble with buses. They leave at this time, about quarter past five and they are all full. The trouble they have is with the buses leaving through the day. Very often, they are half empty.
[Donald Lamont – Reporter] The council’s plans have just gone out to consultation and that is where the debate lies. According to the Point Community Council, the council have put the consultation at a very unsuitable time.
[Cllr Norman MacLeod] It has to be given to Point. The Council have to take the people with them. They have to understand that. And it does them no good trying to put things like this across to the people in the middle of summer when most of the people are on their summer holidays. Why can we not wait? Why is there this all-fired hurry?
[Donald Lamont – Reporter] The consultation should have closed in the middle of next month, just as the schools were going back in. But better news came out today.
[Norman MacLeod] We have one piece of good news that we got from them today. We are arguing with them. That is that we are going to get an extra fortnight for consultation and that time will be up to the start of September agus will be open to any person who wants to come forward.
[Donald Lamont – Reporter] This will give the community council in Point the chance to meet with the council to talk about the cuts that are coming with the service. But many are of the opinion that the council are trying to push the cuts through when people are not looking. It is not known whether two weeks more for the consultation will change that view. Donald Lamont, BBC An Là, Stornoway.
Co-chomhairleachaidh mu ghearraidhean anns an t-seirbheis bhus ann an Leòdhas
(Sucbcommittee about concerns about the bus service in Lewis)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
- TIOTAL
- Litir o Sheumas Caimbeul 22 Giblean 1800 (1)
- EXTERNAL ID
- Z_KIGHF_8_18_1
- DEIT
- 1800
- LINN
- 1800an
- NEACH-FIOSRACHAIDH
- Taigh-tasgaidh Dualchas na Gàidhealtachd
- AITHNEACHADH MAOINE
- 7478
- KEYWORDS
- litrichean
Litir o Sheumas Caimbeul aig an Shakespear Tavern ann an Lunnainn gu a phàrantan ann an Dealgros. Tha an ceann latha 22 Giblean 1800 air an litir.
Tha Seumas air Lunnainn a ruighinn gu sàbhailt, far a bheil bràthair a mhàthar ga chur dhan sgoil. Tha e gu bhith na chòcaire, oir tha bràthair a mhàthar ag ràdh gur e sin an obair as fheàrr a th'ann. Tha Seumas ag iarraidh air a phàrantan innse do athair Uilleim Fhriseil gu bheil e gu math is gu bheil bràthair a mhàthar a' feuchainn ri Uilleam fhaighinn dhan 9mh Rèisimeid na Coise, ach chan eil e ro dheònach seach gur e Rèisimeid Sasannach a th'ann.
Tha Seumas ag iarraidh air a phàrantan iasg tioram is uisge-beatha a chur thuige. Tha e air fo-sgrìobhadh a chur ann ag ràdh gu bheil bràthair a mhàthar air ainm atharrachadh gu Seumas MacGilleBhàin


text:
Naidheachdan 11:00m
5 An Dàmhair 2012 Ùraichte aig Ùraichte aig
April Jones
Thuirt Poilis sa Chuimrigh gu bheil iad a-niste a' ceasnachadh duine a tha 46 bliadhna de dh'aois, fo amharas mu mhurt na h-ìghne bige April Jones. Tha Mark Bridger a' fuireach faisg air Machynlleth far an deach April, 5 bliadhna de dh'aois, fhaicinn mu dheireadh Diluain. Thuirt Poilis gun lean iad orra a' coimhead air a son.
Poilis Chleveland
Chaill Àrd-Chonstabal Phoileas Chleveland, Sean Price, a dhreuchd an dèidh rannsachaidh a cho-dhùin gun do dh'innis e breugan. Cho-dhùin èisteachd peanais gun do dh'innis e breugan do Choimisean Neo-eisimeileach Gearain mu na Poilis mu a phàirt-san ann a bhith a' toirt obair do nighean fhir a bha aig aon àm a chathraiche air ùghdarras poilis. Dh'iarr e cuideachd air cuideigin eile den luchd-obrach aige breugan innse.
Sochairean An Asgaidh
Thuirt Riaghaltas na h-Alba gun lean iad orra a' toirt seachad shochairean an asgaidh mar siubhail air bus do sheann daoine, cungaidhean-lèighis, agus cùram pearsanta, a dh'aindeoin rabhaidh mun chosgais. Tha Raibeart Black, a thug 12 bliadhna mar Àrd-Fhear-Sgrùdaidh do dh'Alba, a' ceasnachadh dè cho fada 's a thèid aig an Riaghaltas air na sochairean sin a chumail a' dol leis mar a tha cosgaisean a' sìor èirigh.
Galar Tropaigeach
Tha duine san ospadal ann an Glaschu a' fulang le galar tropaigeach. Tha an duine a tha 38 bliadhna de dh'aois, gu math ìosal, agus ga chumail na aonar, agus fiabhras air ris an canar Crimean-Congo Hemorrhagic Fever. Chaidh a chur dhan ospadal goirid an dèidh dha tighinn far plèana Emirates à Dubai Dimàirt. Tha na h-ùghdarrasan slàinte ag ràdh gum bu chòir do dhaoine eile a bh' air a' phlèana sin a dhol gu dotair.
Ceannard-sgoile
Chuir Comhairle na Gàidhealtachd dàil air agallamhan airson ceannaird ùir do Bhun-sgoil Ghàidhlig Inbhir Nis seach gu bheil e, a rèir choltais, air faileachadh orra a-rithist ceannard le Gàidhlig fhaighinn. Ged nach tàinig dearbhadh bhon Chomhairle, tha Radio nan Gàidheal a' tuigsinn gur i ceannard eadar-amail na sgoile, Anneka Jansen, aig nach eil Gàidhlig, an aon tagraiche airson na dreuchd làn-ùine.
Aonad-smàlaidh Shlèite
Tha a h-uile coltas gun dùin stèisean-smàlaidh Shlèite san Eilean Sgitheanach ro dheireadh na bliadhna. Tha an sgìre air a bhith gun sheirbheis airson còrr is bliadhna, leis nach tèid gu leòr bhon choimhearsnachd an sàs ann gu saor-thoileach, a dh'aindeoin gach oidhirp a rinn Seirbheis Smàlaidh na Gàidhealtachd 's nan Eilean. Bidh àrd-oifigearan a' moladh a-niste an stèisean a dhùnadh gu lèir nuair a choinnicheas bòrd na seirbheis air an ath-mhìos.


text:
Naidheachdan 11:00m
27 An Dùbhlachd 2012 Ùraichte aig Ùraichte aig
Stoirmean ann an Aimeireaga
Tha co-dhiù sianar air am beatha a chall ann an stoirmean dona anns na Stàitean Aonaichte. Tha tornadothan agus sneachda air sgrios a dhèanamh air stàitean anns a' cheann a deas agus meadhan na dùthcha. Tha còrr air 200,000 dachaigh gun dealan, agus chaidh na ceudan de sheirbheisean adhair a chur dheth. Tha an stoirm a' gluasad chun an ear-thuath, gus tha dùil ri faisg air troigh gu leth de shneachda bho Stàit New York gu New England.
Seirbheisean Aiseig
Aig an aon àm tha Cal Mac air rabhadh a thoirt seachad gur dòcha gum bi buaidh air seirbheisean thar an deireadh-sheachdain seo tighinn air sgàth ghèilltean, sin eadar a-màireach agus Là na Sàbaid. Tha iad a' moladh sùil a chumail air an làrach-lìn aca airson an fhiosrachaidh as ùire.
Bàs air Loidhne-rèile
Tha maill air seirbheisean rèile an dèidh mar a chaidh cuideigineach a bhualadh le trèana ann an Siorrachd Obar Dheathain. Thachair an tubaist eadar Dèis agus Inbhir Ùraidh an-diugh sa mhadainn. Dh'innis Scotrail gum biodh maill air cuid de sheirbheisean eadar na stèiseanan sin, agus gum faodadh gun tèid cuid de sheirbheisean a chur dheth.
Seach-rathad an t-Sròim
Dh'fhaodadh gun tèid rathad a chruthachadh a-rithist air an loidhne-rèile ri taobh seach-rathaid an t-Sròim gus am faigh daoine air an rathad a chleachdadh. Chaidh an t-seach-rathad air taobh siar Rois a dhùnadh às ùr air Là na Nollaige, às dèidh maoime-slèibhe, agus tha obair a' leantainn gus a fhosgladh a-rithist. Aig an ìre seo ge-tà, tha dùil gum bi e dùinte airson dhà no thrì làithean fhathast.
Creachain-teine
Chaidh colonaidh mòr de mhaorach tearc ris an canar creachain-teine a lorg ann an Loch Aillse. Bha eòlaichean a' rannsachadh na sgìre mar phàirt de sgeama gus an loch a chomharrachadh mar Sgìre Dìon Mhara (MPA). Thathas den bheachd gur e an colonaidh as motha de na creutairean a th' ann anns an t-Saoghal.
Bun-phrìs na Dibhe
Feumaidh Riaghaltas na h-Alba freagairt a chur chun a' Choimisein Eòrpaich ro dheireadh an là an-diugh mu dheidhinn phlanaichean gus bun-phrìs a stèidheachadh airson deoch-làidir. Thuirt an Coimisean na bu thràithe sa bhliadhna gun robh grunn bhall den Aonadh Eòrpach air draghan a thogail mu na planaichean fo laghan farpais.
Julie Fowlis
Thug Pàrlamaid na h-Alba urram oifigeil don t-seinneadair Ghàidhealach Julie Fowlis airson na h-obrach a tha i a' dèanamh gus a' Ghàidhlig a bhrosnachadh. Chaidh cuideachd meal an naidheachd a chur oirre airson a' gheàrr-liosta de sheachd òrain a ruighinn airson duais Oscar air a' Bhliadhna Ùir, airson an òrain Bheurla aice Touch the Sky bhon fhilm Brave. Tha Julie air an liosta còmhla ri seinneadairean leithid Katy Perry, Jessi J, Scarlett Johannson agus òran bhon fhilm ùr Les Miserables.


text:
- TIOTAL
- Caisteal Dhun Tuilm, An t-Eilean Sgitheanach
- EXTERNAL ID
- HCD01050
- ÀITE
- Dùn Tuilm
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Cille Mhoire
- LINN
- 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12683
- KEYWORDS
- caistealan
Dùn Tuilm
tobhta
Dòmhnallaich
Trondairnis
Suidhichte air rubha a' coimhead thar Sgorr Lùib ann an ceann tuath Throndairnis san Eilean Sgitheanach, bha dùn o Linn an Iarainn aig Dùn Thuilm an toiseach. Bha e eadar Clann 'ic Leòid is na Dòmhnallaich thar nam bliadhnaichean, is mu dheireadh bha e na dhaingneachd aig na Dòmhnallaich bho 1539. Bha e ann am fìor àite airson dìon agus cha mhòr nach robh e do-dhèanta ionnsaigh a thoirt air, le bearraidhean mara air trì taobhan. Anns na 1730an, chaidh clachan a thoirt on chaisteal airson taigh ùr nan Dòmhnallach aig Mogastad, is bha e ann an droch staid chunnartach, is chan eil fada o chaidh a dhèanamh sàbhailte
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- 'Gordon Highlander' agus HR 103 air trèana aig Talla Kelvin, An t-Sultain 1959
- EXTERNAL ID
- PC_HRS_TRAINS_003_622
- ÀITE
- Glaschu
- DEIT
- 7 An t-Sultain 1959
- LINN
- 1950an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28594
- KEYWORDS
- locomotaibhean
trèanaichean
Gordon Highlander' agus HR 103 air trèana aig Talla Kelvin, ann an sgìre Phartaig de Ghlaschu, san t-Sultain 1959.
Chaidh anlocomotaibh a thogail ann an 1920 leis an Companaidh Locomotaibhean Ceann a Tuath Bhreatainn ann an Glaschu agus b' e seo fear de na locomotaihean mu dheireadh do luchd-siubhail a chaidh a dhealbhadh do Rèile Mòr Cheann a Tuath na h-Alba. B' e 'The Soldier' am far-ainm a bh' oirre seo agus chaidh a toirt à seirbheis ann an 1958. Chaidh a cleachdadh airson tursan rèile-smùid gu 1966 nuair a chaidh a cur a-steach do Thaigh-tasgaidh Còmhdhail Ghlaschu.
B' e a' chiad bhall de locomotaibhean 4-6-0 clas 'Big Goods' aig Rèile na Gàidhealtachd a bh' ann an 103. Chaidh a togail ann an 1894. An dèidh dhith a bhith air a' toirt a-mach à seirbheis ann an 1934 (an dèidh dhith a bhith air a h-ath-àireamhachadh 17916 an dèidh a' bhuidhneachaidh) chaidh a dèanamh suas às ùr gu a coltas agus a staid tùsail leis an LMS. Ann an 1950 thill Rèile Bhreatainn air ais gu òrdugh làn obrachaidh i agus chur i seachad ùine a' tarraing turais do dhaoine le ùidh anns an rèile. 'S i an aon locomotaibh aig HR a mhair agus faodar a faicinn ann an Taigh-tasgaidh a' Chòmhdhail ann an Glaschu.


text:
- TIOTAL
- Loch Ma-Ruibhe agus Sleaghach
- EXTERNAL ID
- QZP40_CARD_0950
- ÀITE
- Geàrrloch
- SGÌRE
- Geàrrloch
- SIORRACHD/PARRAIST
- ROS: Geàrrloch
- LINN
- 1950an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32872
- KEYWORDS
- cairtean
lochan
naoimh
Maelrubha
Eilean Ma-Ruibhe
eileanan
beanntan
Tha a' chairt seo a' sealltainn Loch Ma-Ruibhe agus Sleaghach bho àite os cionn Ceann Loch Iùbh air Taobh Siar Siorrachd Rois. Air an taobh dheas tha Abhainn Ceann Loch Iùbh.
'S e loch fìor-uisg' a th' ann an Loch Ma-Ruibhe anns a bheil dà mhìle dheug a dh'fhaid, bho Cheann Loch Iùbh gu faisg air Poll Iùbh. Chan eil ach mu leth mhìle a leud anns a' mhòr-chuid dhen loch. Tha i a' leudachadh gu mu mhìle ann an corra àite agus tha grunn de dh'eileanan beaga innte.
Thathar dhen bheachd gun d'fhuair Loch Ma-Ruibh ainm bhon naomh Èireannach Maelrubha, a stèidhich manachainn air a' Chomraich faisg air làimh. Na b' anmoiche, thàinig Maelrubha a dh'fhuireach air fear dhe na h-eileanan air Loch Ma-Ruibhe, Eilean Ma-Ruibhe.
Tha Sleaghach, anns a bheil 3,220 troigh a dh'àirde, na seasamh àrd os cionn a' chladaich an ear-dheas de Loch Ma-Ruibhe. Chan urrainn a streap ach on aon taobh


text:
Tha thu a 'gabhail pàirt ann an Open Review de Bit le Bit: Rannsachadh Sòisealta ann an Digital Age. Rè Open Review faodaidh tu leughadh an leabhair agus a 'cuideachadh a dhèanamh nas fheàrr. 'S urrainn dhut a' tabhann mholaidhean a dhèanamh le bhith a 'cleachdadh na notaichean hypothes.is , an open source nota siostam. Nas fhaide, an làrach-lìn Thèid a 'cruinneachadh ur beachd fillte a-staigh le bhith a' tracadh an luchd-leughaidh agus thrèigsinn ìre de gach earrann den leabhar.
Fosgailte Review 'gabhail àite fhad' sa tha an leabhar seo a 'fhoillsichear, Princeton University Press, a tha a' dèanamh ath-bhreithneachadh. Tha fios air ais bho Open Ath-bhreithneachadh agus ath-bhreithneachadh a thèid a chleachdadh gus a chruthachadh làmh-sgrìobhainn ath-sgrùdaichte. The Open Review ùine gu crìch nuair a 'chuairt dheireannach an làmh-sgrìobhainn a chur chun Princeton University Press, a bhios buailteach a bhith san t-Samhain 2016.
Fosgailte Review chan eil seo dìreach mu 'glacadh typos. An àite sin, Open Review air a dhealbh gus a 'cruinneachadh a h-uile seòrsa de beachd, agus bhithinn gu h-àraidh' cur fàilte air beachdan sam bith a dh'fheumas tu mu dheidhinn brìgh an leabhair. Tha earrannan gu bheil thu a lorg gu h-àraidh troimh-chèile? A bheil puingean aca gum faigh sibh gu h-àraidh cudromach? Tha mi a 'dèanamh ag ràdh gu bheil thu a' smaoineachadh a dh'fheumas a bhith air a ghrinneachadh? A bheil pàirtean den leabhar a tha thu a 'smaoineachadh bu chòir a thoirt air falbh? Nuair ann an teagamh, tha mi a 'smaoineachadh bu chòir dhut leantainn fear de na prìomh phrionnsabalan aig Uicipeid: Bi dàna .
Tha, a h-uile notaichean tha poblach. Chì thu iad air an làimh dheis de gach duilleag no faodaidh tu leughadh dhaibh ann an allt fhoirm .
Gheibh thu airson a leughadh an làmh-sgrìobhainn is cuideachadh a dhèanamh nas fheàrr.
The Open Review Bidh am pròiseas a 'faighinn buannachd le chèile nan ùghdaran agus nam foillsichearan aca, fiù' s ma tha iad nach eil ùidh aig ann a 'meudachadh ruigsinneachd air eòlas. Bidh am pròiseas leantainn air adhart gu ìre nas àirde làmh-sgrìobhainn càileachd tro soilleir agus fillte a-staigh beachd. Nas fhaide, an Open Review Bidh am pròiseas a 'toirt seachad dàta luachmhor a dh'fhaodar a chleachdadh rè gun margaideachd den leabhar.
Nì sinn làn bhraith mu dheidhinn sin san àm ri teachd. Airson a-nis, faodaidh sibh tuilleadh a leughadh mu dheidhinn ar còd .
Tha mi cinnteach gum faigh iad. Seo cuid de na caran coltach pròiseactan a chuala mi mu dheidhinn:
Ma tha co-cheangailte ri pròiseactan eile gu bheil mi air chaill, cuiribh fios thugainn agus cuiridh sinn ris cheangal. Tha ar seòladh puist-d a tha info@bitbybitbook.com .
Leugh sibh ar prìobhaideachd agus cead poileasaidh .
Tha AAUP o chionn ghoirid aithisg fhoillseachadh air na cleachdaidhean as fheàrr airson ath-bhreithneachadh .
Cinnteach. Thoir sùil a-mach an còd earrann de làrach-lìn seo airson tuilleadh mu dheidhinn mar a rinn sinn e.
Cuiribh post-d gu info@bitbybitbook.com .


text:
Sòdhaigh
Cleachdaidhean eile aig Sodhaigh (soilleireachadh)
'S e aon de na h-eileanan anns na h-Eileanan a-staigh a tha ann an Sòdhaigh. Thàinig an t-ainm aige bhon fhacal Seann Lochlannais so-øy, a tha a’ ciallachadh “Eilean nan caoraich”.
Susbaint
Cruinn-eòlas[deasaich | deasaich an tùs]
Tha Sòdhaigh suidhichte dìreach san àird a deas an Eilean Sgitheanach, an t-eilean as motha de na h-Eileanan a-staigh. Tha an Soay Sound eadar an Eilean Sgitheanach agus Sòdhaigh. Tha Rùm san àird a deas dheth. 'S e seo na Co-chomharran aige: 57° 9' 0" Tuath is 6° 13' 48" Iar
Tha Sòdhaigh cho farsaing ri 10,4 cilemeatair ceàrnagach. Le 141 meatair a dh’àrd, 's e Beinn Bhreac a’ bheinn as motha a tha air an eilean. San àird a tuath tha Arcasaidh Sòdhaigh agus san àird a deas tha Camas nan Gall ann. 'S e Mol-chlach faisg air cladach Camas nan Gall an clachan as motha, sa’ bhliadhna 2001 bha 7 daoine a’ fuireach ann. [1].
Eachdraidh[deasaich | deasaich an tùs]
'Sa bhliadhna 1851 bha 158 de shluagh ann. Ach aig àm nan Fuadaichean, dh’fheumadh a-uile duine an eilean fhagail airson Sòdhaigh a chur fo chaoraich.[2]
Ann an 1946 cheannaich an sgrìobhadair Gavin Maxwell an t-eilean agus chuir e factoraidh air bhonn airson òla a dhèanamh à cearbanan mòra (Laideann: Cetorhinus maximus). Ach an dèidh trì bliadhnaichean b’fheudar dha am factoraidh a dhùnadh.[3]Gus na làithean an-diugh chan eil mòran cearbanan air fhagail timcheall air Sòdhaigh.
Ann an 1953 dh’imrich an cuid as motha de mhuinntir an àite a Mhuile. Bhon àm sin chan eil mòran dhaoine a’ fuireach ann.
B’ ann ann an Sòdhaigh a bha a’ ciad siostam fòn air feadh an t-saoghail a bha ag obrachadh le cumhachd na greine.
Stampaichean[deasaich | deasaich an tùs]
Eadar 1965 is 1967 chaidh stampaichean air foillseachadh ann an Sòdhaigh. Bha iad a’ sealltainn ìomhaighean na h-Eòrpa. Bha cuid a' sealltainn Winston Churchill cuideachd. Ged a bha an fheadhainn seo foillsichte gun chead, tha cruinnichean-stampaichean gan iarraidh fhathast. [4]
Giùlan[deasaich | deasaich an tùs]
S’ urrainnear a dhol a Shòdhaigh le bàta à Ealaghol.
Leabhraichean[deasaich | deasaich an tùs]
- Laurance Reed: (): The Soay of our Forefathers. ISBN 1-84158-229-8.
(Beurla)
- Gavin Maxwell: Harpoon at a Venture, House of Lochar, 1998; ISBN 978-1899863464
Iomraidhean[deasaich | deasaich an tùs]
- ↑ islands-of-scotland
- ↑ Perrott, David (1988): Guide to the Western Islands of Scotland. Edinburgh: Kittiwake. ISBN 0702808865.
- ↑ “Soay Overview”. Gazetteer for Scotland. Air a thogail 22mh dhen Iuchar 2007.
- ↑ “Modern British Local Posts CD Catalogue, 2009 Edition”. Phillips. Air a thogail 8mh dhen Dùbhlachd 2008.
Ceanglaichean a-mach[deasaich | deasaich an tùs]
- Fiosrachadh mu Shòdhaigh (Beurla)
- Fiosrachadh mu Shòdhaigh
- Iomraidhean nam mapaichean airson comharradh-clèithe: NG 443 145


text:
Garry Coutts
Cathraiche na Cùirte
B’ e Garry Coutts reachdair an oilthigh fad sia bliadhna mus tàinig e cathraiche na cùirte as t-samhradh 2014.
Tha Garry air a bhith na chathraiche air NHS na Gàidhealtachd fad deich bliadhna. Rè na h-ùine seo tha e air a’ bhuidheann a stiùireadh ann a bhith ag amalachadh slàinte agus cùram sòisealta ann an com-pàirteachas sònraichte le Comhairle na Gàidhealtachd. Ged a tha e fhathast aig ìre thràth, tha toraidhean an amalachaidh seo gu math brosnachail. Tha àireamh nas lugha de sheann dhaoine laga a’ cur seachad ùine mhòr ann an ospadal agus, an àite sin, tha iad a’ faighinn cùram anns na dachannan aca fhèin no ann an àitean coltach ri dachaigh.
Bha e cuideachd os cionn leasachadh Modh-obrach Càileachd na Gàidhealtachd a tha ag amas gus càileachd a’ chùraim a chur aig an teis mheadhan nuair a thathas a’ dealbhachadh sheirbheisean. Thathas a’ creidsinn, le bhith a’ solar sheirbheisean àrd-ìre, is an neach fhèin aig an teis mheadhan, gum bi na dh’fhiosraicheas euslaintich is luchd-dèiligidh fìor mhath agus gum bi na seirbheisean nas èifeachdaiche cuideachd. Tha NHS na Gàidhealtachd ag obair le com-pàirtichean le cliù eadar-nàiseanta ann a bhith a’ leasachadh an dòigh-obrach seo, a’ gabhail a-steach Institiud Leasachaidh a’ Chùraim-Slàinte ann am Boston agus Clionaig Virginia Masson ann an Seattle.
Is e Garry cathraiche Èisteachd Chloinne na h-Alba a bhios a’ toirt taic do mhìltean de shaor-thoilich a bhios a’ suidhe air pannalan chloinne ann an Alba.
Ron sin bha e na chathraiche air Comhairle Sheirbheisean Sòisealta na h-Alba agus na chomhairliche taghte air a’ Ghàidhealtachd agus ann an Dùn Èideann.


text:
Alan Turing
Alan Mathison Turing (23 an t-Ògmhios 1912 - 7 an t-Ògmhios 1954), dh'aithnichear mar “athair” coimpiutairean digiteach. B' e neach-matamataig agus eòlaiche choimpiutairean a bh' ann. Leasaich e an smaoin air Inneal Turing, siostam nan riaghailtean agus nan coir, ann an 1936. Chruthaich e an Deuchainn Turing, nuair a tha coimpiutair a' feuchainn nochdadh mar duine ri duine. Air feadh an Dàrna Cogadh b' e còd-cnacair a bh' ann an Turing. Dh'obair e aig Pàirc Bletchley ann an Sasainn agus bhrist e an Inneal Enigma aig na Gearmailtiche.
Thug coimhearsnachd agus riaghaltas Bhreatainn droch cheann do Thuring air sgath 's gu bheil e co-sheòrsachd. Ann an 1952, chiontaich e airson cleamhnas a dhèanamh le fear. Bha roghainn aige eadar prìosan no spoth ceimigeach. Thagh e spoth. B' e buaidh an spoth neo-chomas agus dh'fhàs uchdan air. As dèidh dà bhliadhna a' fuireach leis na buaidhean sin, thug Turing ùthachd dha fhèin. Ann an 2009, ghabh Prìomh Mhinistear na Breatainne, Gordon Brown, a leisgeul ri teaghlach Turing airson a làimhseachadh.[1]
Logh Policing and Crime Act 2017 a h-uile duine a chiontaich fon aon coire—"gross indecency"—mar Turing ann an Sasainn is Cuimrigh. Chanar "Lagh Alan Thuring" gu tric, ged a bha Turing na dhaoine as ainmeil a bha fon coire seo.[2]
Iomraidhean[deasaich | deasaich an tùs]
- ↑ PM Apology After Turing Petition
- ↑ “Policing and Crime Act”. gov.uk. Air a thogail 2na dhen Ghearran 2017.


text:
Trèanaichean, tramaichean is tràilidhean
Bidh mi daonnan a’ moladh NIR – Northern Ireland Railways – an rathad-iarainn beag as fheàrr san t-saoghal – sa bhloga seo.
Ach a bharrachd air na trèanaichean mòra, tha meanbh rathad-iarainn no dhà ann an Ulaidh a tha fìor mhath.
Nuair a bha sin ann an Èirinn air ais san Iuchar, chaidh sinn gu Pàirce Dhùthchail Carnfunnock faisg air Latharna.
‘S e pàirc sgoinneil a tha seo le slighean-coiseachd, gàradh ballach, coille, caisteal sgeingeach (bouncy castle), ‘goilf craicte’, agus raon-cluiche mòr.
Ach nas cudromaiche, tha rathad-iarainn beag ann le trèana bheag dhearg. Tha an loidhne ann an cruth figear-8 agus tha deagh sheallaidhean rim faicinn den phàirc agus de chosta Chontae Aontroma.
Ma tha clann còmhla riut, còrdaidh an rathad-iarainn riutha gu mòr oir tha diofar mhodalan de bheathaichean air am falach faisg air an trac – feòragan agus gràineagan is cait is mar sin air adhart…
Amharc ar an alt bunaidh 53 d’fhocla eile


text:
Meadhan Oidhche Air An Acairseid
1995
Mara
Faclan aig Calum is Ruairidh Dòmhnallach
Gealach air an acairseid
Ceatharnach 'na fheileadh
"Tè bhàn, tè bhuidhe bhàn"
Mu meadhan oidhche
Clann-nighean òg 's balaich a' bhaile a' cruinneachadh
mu bhùth Dhoilidh 's mu bhùth Chroinns
A' coiseachd, 's a' suiridhe 's a' caithris na h-oidhche
Gealach air an acairseid...
Tionndadh a' chlàir air ais na bliadhnaichean abachaidh a' ghràidh.
Am Bàgh Cuilcee, Àird an Aiseig, Lag an Domhainn, Ceann a' Bhàigh.
Tionndadh a' chlàir air ais, meadhan oidhche, gealach 's gealladh.
Sheas an cruthachadh stòlda air rathad a' stèisean.
Sheas na eathraichean aig tàmh
Gealach air an acairseid...
"Bhidh sinne 's crathadh làmh againn
Is bilean blàth toirt phòg"
Cridhe bàidheil caoimhneil
Cho tairis ris an òr
An guth 's an t-sèist a' glaodhaich
"Far an robh mi 'n raoir"
Na bliadhnaichean a' tionndadh
Briathran mòr Mhicleoid
Gealach air an acairseid...
An deasachadh mu dheireadh: 2a dhen Mhàrt 2014 13:00:03
© 1995 Chrysalis Music. Gan cleachdadh le cead.


text:
A' Phruis
B' e a' Phruis (Gearmailtis: Preußen; Laideann: Borussia, Prutenia; Làitbhianis: Prūsija; Liotuànais: Prūsija; Pòlais: Prusy; Seann Phruisis: Prūsa) stàit neo-eisimeileachd ann am meadhan na Roinn Eòrpa far a bheil a' Phòlainn, a’ Ghearmailt agus Kalingrad, sgìre Ruiseanach ri taobh na Mara Bhaltaich an latha an-diugh. Bha a' mhòr-chuid de dh'fhearann na Pruise suidhichte eadar na h-aibhnichean Vistula agus Nemen.[1]
Eachdraidh[deasaich | deasaich an tùs]
Thug a' Phruis thairis Co-fhlaitheas na Pòlainn - Liotàinia fad an 18mh Linn, ann an co-bhann leis An Ostair agus An Ruis. Dh’fhàs a’ Phruis na bu chumhachdaiche is na bu chumhanchdaiche[2] beag air bheag aig ìre na Roinn Eòrpa ro 1871 nuair a chaidh A’ Ghearmailt a stèidheachadh mar aon dùthaich.[3] ‘S e Königsberg a bh' ann a' chiad phrìomh-bhaile na Pruise, ach thaghadh Berlin mar phrìomh-bhaile ùr ann an 1701, o chionn 's gu robh e dìreach ann an meadhan na dùthcha. A bharrachd air sin, 's e a’ Phruis an dùthaich a fhuair an adhartas teicneòlais na bu motha anns an Roinn Eòrpa fad an 19mh linn.[4] B’ e dùthaich neo-eisimeileachd a bh' anns a’ Phruis bhon 17mh linn gu ruige 1871 nuair a ghabh Rìgh na Pruise thairis A’ Ghearmailt air fad, an dèidh buaidh a thoirt air An Danmhairg ann an Dàrna Cogadh Schlwesig ann an 1864 agus rinn iad a' chùis an aghaidh na h-Ostair ann an 1866 agus mu dheireadh thall chuir ruaig a chur air na Frangaich anns a’ Chogadh Frangach-Pruisianach ann an 1870 agus 1871.[5] Bha prìomh mhinistear na Pruise, Otto von Bismarck an sàs anns an iomairt gus A’ Ghearmailt a chur ris a chèile fo stiùireadh na Pruise airson Dàrna Reich (Gàidhlig: Rìoghachd) nan Gearmailteach a stèidheachadh is bha e na phrìomhair na Gearmailte an dèidh sin cuideachd.[6] Le sin, chaidh a’ Phruis à bith mar stàit ann an 1871, ged an do lean e gu ruige 1947 mar roinn.[7] Ann an 1853 chuir Riaghaltasan na Pruise agus na Diùcachd Oldenburg ainmean gu Còrdadh Jade (Gearmailtis: Jade-Vertrag),[8] a thug 3.13km² dhe talamh ri taobh Bàgh Jade dhan Phruis, far a bheil Wilhelmshaven an-diugh.


text:
- TIOTAL
- An eaglais agus an cladh anns a' Chill Mhòir, An t-Eilean Sgitheanach
- EXTERNAL ID
- HC_ARCH4_1987_87043007
- ÀITE
- A' Chill Mhòr
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Slèite
- DEIT
- 1987
- LINN
- 1980an
- NEACH-FIOSRACHAIDH
- Aonad Airc-eòlas Chomhairle na Gàidhealtachd
- AITHNEACHADH MAOINE
- 13285
- KEYWORDS
- A' Chill Mhòr
eaglais
cladh
Slèite
An t-Eilean Sgitheanach
Dr MacIain
Seumas Boswell
tobhta
Sir Dòmhnall MacDhòmhnaill
1681
Sealladh bhon iar-dheas den eaglais agus den chladh aig A' Chill Mhòr ann an Slèite, an t-Eilean Sgitheanach. Bha eaglais suidhichte air an làrach seo cho tràth ris an 13mh linn, ach 's e seo tobhta an dàrna eaglais, a tha a'dol air ais gu 1681 agus a chaidh a thogail fo òrdugh Sir Dòmhnall MacDhòmhnaill Shlèite.
Thadhail an Dr MacIain agus Seumas Boswell air an eaglais faisg air ceud bliadhna an dèidh a togail nuair a bha iad a' siubhal ann an Innse Gall.
Thadhail an neach-comadaidh, Daibhidh Mitchell air Eaglais Chill Mhòr airson prògram a' BhBC, 'Who do you think you are?' B' e fear de shinnsirean Dhaibhidh Mitchell, an t-Urr. Iain Forbes, am ministear a bh' anns a' Chill Mhòir ann am meadhan an 19mh linn


text:
- TIOTAL
- Litir bhon Urr. Raibeart MacGhriogair dha nighinn, duilleag 2
- EXTERNAL ID
- Z_GB232_D928_C_I_14A
- ÀITE
- Cille Mhoire
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- LINN
- 19l
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5650
- KEYWORDS
- litrichean
clèir
ministearan
Tha an litir seo bhon Urramach Raibeart MacGhriogair, Am Mansa, Cille Mhoire, An t-Eilean Sgitheanach, gu a nighinn Andronag (Anna) NicIlleDhuinn NicMhathain. Tha iomradh innte air slàinte an Urramaich, agus grunnd ghnothaichean beaga eile. Bha an t-Urramach na mhinistear ann an Cille Mhoire eadar 1822 agus 1844. Bha a mhac Alasdair, a lean e anns an dreuchd, na sgoilear Gàidhlig cudromach a rinn mòran sgrìobhaidh. Tha an sgrìobhainn na pàirt de Thasglann JLM Mitchell aig Comann Gàidhlig Inbhir Nis. B' i Anna NicIlleDhuinn NicMhathain (r. NicGhriogair) sinn-seanmhair Mhitchell.
Bhuineadh an Siorraidh Seumas Lachlann Màrtainn Mitchell (r. 13 Ògmhios 1929) do dh'Inbhir Nis agus bu mhac e don dotair ainmeil Lachlann Mitchell. Rinneadh siorraidh làn-ùine dhe ann an Dùn Èideann ann an 1978 agus thug e seirbheis an sin gus an do leig e dheth a dhreuchd ann an 1995. Chaochail e air 26 Samhain 2001


text:
Bidh Ceòlas a’ ruith symposium dualchais gach bliadhna gus daoine, àiteachan, tachartasan agus cleachdannan ionadail a shònrachadh. ‘S ann tro mheadhan na Gàidhlig a thèid na symposia a ruith sa mhòr-chuid, a’ toirt cothrom do luchd-tadhail a bhith air am bogadh ann an cainnt na coimhearsnachd.
‘S àbhaist dha bhith ga ruith cola-deug an dèidh sgoil shamhraidh Ceòlas, gus a bhith a’ snìomh a-steach dha Fèill Àiteachais. Bidh òraidean, còmhraidhean, bùithtean-obrach, cuairtean treòirichte agus cèilidhean a’ dol.
Sna bliadhnaichean a chaidh seachad, tha na symposia air sùil a thoirt air:
- an Cogadh Mòr,
- biadh is deoch thradaiseanta,
- Clan Mhuirich
- Gèirinis,
- An Càrnan,
- Caolas,
- an t-Ìochdar,
- Tobha Mòr,
- Tobha Beag,
- Snaoiseabhal,
- Stadhlaigearraidh,
- Dreumasdal.
Bidh cuspair symposium 2018 a’ nochdadh nas fhaisge air an àm.


text:
Dragh mu dhàil Stèisean Smàlaidh
Tha buill de Chomhairle nan Eilean Siar air dragh a nochdadh às dèidh mar a thàinig e am bàrr gun tèid dàil air ath-leasachadh Stèisean Smàlaidh Steòrnabhaigh.
Thuirt Seirbheis Smàlaidh 's Cobhair na h-Alba gum bi an obair nas daoire na bha iad an-dùil.
Tha iad a-nis ag ràdh gur dòcha gun tèid pìosan den stèisean ùr a thogail air Tìr Mòr mus tèid an cur ri chèile ann an Steòrnabhagh.
A rèir bhall na Comhairle, thàinig an naidheachd sin mar chlach às an adhair dhaibh.
"Tha treiseag bho thòisich iad a' bruidhinn air Stèisean Steòrnabhaigh a leasachadh agus a dhèanamh an-àirde is bha na planaichean aca deiseil", thuirt cathraiche Comataidh Àrainneachd 's Seirbheisean Dìon na Comhairle, Tormod MacLeòid.
"Tàmailteach"
"Tha e tàmailteach fhaicinn aig an àm seo nuair a chaidh ionmhas a chur ma seach airson an obair a dhèanamh. Chanainnsa gum bu chòir fios a bhith aca aig an àm a chuir iad an t-ionmhas ma seach air a shon gum biodh beachd math aca dè bha e a' dol a chosg an obair a bha sin a dhèanamh", thuirt e.
Thuirt Mgr MacLeòid cuideachd nach d' fhuair a' Chomhairle mìneachadh air dè seòrsa togalaich a bhios ann.
Feumaidh e a bhith freagarrach air sìde nan Eilean Siar, thuirt e, is a bhith làidir gu leòr 'son seasamh fad suas ri 30 no 40 bliadhna.
Thuirt Mgr MacLeòid gum b' fheàrr leis gum biodh an obair air fad air a dhèanamh anns na h-Eileanan an Iar fhèin ach gu bheil e a' tuigsinn gum feum Seirbheis an Smàlaidh a' phrìs is luach as fheàrr a ghabhail.
Dh'aidich e gur dòcha gum feum companaidh togail anns na h-Eileanan fhèin coimhead air na prìsean aca gus am faigh iad cùmhnantan den leithid, is e ag ràdh gu bheil e follaiseach gu bheil na sgillean aca mar-thà an obair a dhèanamh.


text:
Duine a dhìth air Taobh Siar Rois
Tha iomairt-teasairginn a' dol gus lorg fhaighinn air duine a bha a-muigh a' coiseachd air Taobh Siar Rois.
Thathas a' creidsinn gun robh Mark Flinn, 68, ann an Ciseorn agus air a' Chomraich.
Chunnacas mu dheireadh e a' fàgail far an robh e a' fuireach ann an Achadh na Tràghad mu 09:00m Didòmhnaich.
Thathas a' smaointinn gun robh e a' dèanamh air Beinn Bhàn agus Sgurr a' Chaorachain.
Thòisich sgioba-teasairginn Thoirbheartan ga lorg oidhche Dhòmhnaich.
Tha sgioba-teasairginn an RAF agus sgiobannan le coin ag obair còmhla riutha a-nise.
Thuirt na Poilis gu bheil Mgr Flinn 6'3", caol, le gruag dhonn/liath.
Tha e coltach gu bheil geansaidh fleece gorm no dearg air, fo sheacaid ghorm Gortex.
Bu chòr dha daoine le fiosrachadh sam bith mun chùis fios a chur air na Poilis air 101.


text:
- TIOTAL
- Leac-uaghach Fearchar MacMhathain, Cladh a' Chlachan Aillseach
- EXTERNAL ID
- HCD00335_AT
- ÀITE
- An Clachan Aillseach
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 2008
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Am Baile
- AITHNEACHADH MAOINE
- 12060
- KEYWORDS
- leac-uaghach
carragh-cuimhne
Fearchar MacMhathain
dotair
Gàidheal
An Dòrnaidh
Rugadh Fearchar MacMhathain anns An Dòrnaidh air a' 15mh den Chèitean 1840 gu Fearchar a bha na òstair agus na Sgrùdaire nam Bochd, agus Iseabail NicMhathain. Ann an cunntas-sluaigh 1851 chithear gun robh an teaghlach a' fuireach aig 8 Sràid Francis, An Dòrnaidh, le Fearchar, an ceathramh duine-cloinne a-mach à sianar, agus fhathast anns an sgoil. Dh'fhàs e gu bhith air fear de na h-Albannaich a b' ainmeile agus a bu mhotha buaidh ann an Lunnain anmoch anns na 1890an agus rugadh e anns a' bhaile bheag seo anns a' Ghàidhealtachd. Chùm MacMhathain a' dol leis an fhoghlam aig Oilthighean Obar Dheathain agus Ghlaschu agus cheumnaich e ann an leigheas mus do ghluais e a Lunnain far an robh eòlas sònraichte aige ann an galairean na cluaise, na sròine agus na h-amhaich agus fhuair e mòr-chliù ann. B' esan Ceannard Comann Gàidhlig Lunnain ann an 1896, bha e na Bhreitheamh Sìthe airson Siorrachd Lunnain agus na Charaid aig iomadach comann saidheansail. Bha e pòsta le triùir chloinne, dithis nighean agus gille air an robh Fearchar cuideachd. Ged a chaochail e ann an Lunnain air 23mh den Lùnastal 1905, chaidh MacMhathain a thiodhlacadh anns a' chladh sa Chlachan Aillseach faisg air Baile MacAra agus chaidh an leac-uaghach seo a chur suas mar chuimhneachan air le caraidean Gàidhealach agus daoine aig an robh meas air. Tha an sgrìobhadh air ag ràdh: " He was a devoted friend of the Highland people and took a warm and generous interest in the language, music and literature of the Gael" leis an aon rud cha mhòr anns a' Ghàidhlig


text:
Òran
Is òran, pìos bàrdachd dèanta a bhith seinnte.
An ceòl traidiseanta nan Gaidheal cruthaicheadh ceòl còmhla ri na facail agus freagraidh ruitheam na ciùil ri ruitheam a' chainnt [1]. Tha seo ceart cho fìor mu deidhinn ceòl nam pìob 's a tha e mu dheidhinn puirt a' beul neo na h-òrain mòr.
Chanar òranaiche ri fear neo tè, a bhitheas a' gabhail òrain aig ceilidh neo cuirm-chiùil.
Seinneadairean Gàidhlig[deasaich | deasaich an tùs]
Òrain Albannach[deasaich | deasaich an tùs]
Ùghdarras[deasaich | deasaich an tùs]
- ↑ Dr. Ailean Dòmhnullach, Oilthigh Dhùn Èideann


text:
Bidh cothrom eile ann cruinneachadh aig Sgoil Airidhantuim oidhche Chiadain airson a thighinn còmhla airson sgeulachdan agus cuimheachan a chluinntinn mu laithean na sgoile.
Tha an sgoil a’ dùnadh aig àm a’ chàisg agus tha luchd-obrach agus sgoilearan air a bhith a’ cruinneachadh agus ag uallachadh airson seachdain fosgailte a tha gu bhith air a chumail anns a’ Mhàirt.
Ma tha sibh air Facebook, thig air loidhne agus leig fios gu bheil sibh an dòchas a thighinn ann. Tha cùisean a’ tòiseachadh aig 7f agus tha failte air a h-uile duine.
A bheil sibh ag aithneachadh duine?


text:
- TIOTAL
- Clach Chruithneach Clas II ann an Cladh Eadardan
- EXTERNAL ID
- HC_ARCH3_86042_013
- ÀITE
- Eadardan
- SGÌRE
- Baile Dhubhthaich
- SIORRACHD/PARRAIST
- ROS: Eadardan
- NEACH-FIOSRACHAIDH
- Aonad Airc-eòlas Chomhairle na Gàidhealtachd
- AITHNEACHADH MAOINE
- 13267
- KEYWORDS
- Clach Chruithneach
leac-croise
crois-fainne
ClasII
Eadardan
Ros agus Crombaidh
Cruithnich
seann
Sealladh den tursa Chruithneach ann an Cladh Eadardan ann an Eadardan, Ros agus Cromba. 'S e leac-croise de ghainmh-chlach dhearg a th' innte a' sealltainn crois-fhàinne, Clas II. A dh'aindeoin an t-suidheachaidh chan eil adhbhar sam bith a chreidsinn gur e comharra adhlacaidh a bha seo.Tha crois eile suidhichte air taobh eile na croise.
'S e na Cruithnich an t-ainm a th' air a thoirt do cho-chaidreachas de threubhan a bha ann an ceann a tuath agus an ear na h-Alba a bha ann mus tug na Ròmanaich ionnsaigh air Breatainn, suas chun an deicheamh linn. Thathas den bheachd gun tàinig an t-ainm bhon Laideann 'picti', bho thùs, a' ciallachadh 'daoine air am peantadh'. Tha am beagan air a bheil fios againn mun cultar agus an eachdraidh air a ghleidheadh ann an clachan samhla


text:
- TIOTAL
- Sruthan ann an Aird nam Murchan
- EXTERNAL ID
- GB1796_859_20_0108
- ÀITE
- Àird nam Murchan
- SGÌRE
- Àird nam Murchan
- SIORRACHD/PARRAIST
- EARRA-GHÀIDHEAL: Àird nam Murchan
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9531
- KEYWORDS
- rubhachan
sruthain
beanntan
monadh
Tha Rubha Aird nam Murchan an iar air Suaineart. Tha Loch Suaineart eadar e fhèin agus rubha na Morbhairn tha Caol Muile eadar e fhèin agus Muile. 'S e Rubha Aird nam Murchan as fhaide an iar de thìr-mòr Bhreatainn. Bha an rubha cudromach dhan luchd-tuineachaidh Lochlannach oir chitheadh iad dè bha a' tachairt ann am Muile san Eilean Sgitheanach, air cladach Earra-ghàidheil agus anns na h-Eileanan Siar. Dh'fhàg na Lochlannaich san 13mh linn agus bha am fearann an uair sin mar phàirt dhe na fearainn fiùdalach aig Daibhidh II. Dh'fhuiling an rubha na h-uimhir cuideachd ri linn nam Fuadaichean agus chaidh cuid de dh'fhearann na h-oighreachd a reic, beag air bheag.
Rugadh M.E.M. Donaldson ann an 1876 agus thàinig i dhan Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan. B' e Rubha Aird nam Murchan fear dhe na h-àitean a b' fheàrr leatha agus b' ann an sin a rinn i a dachaigh ann an Sanna ann an 1927.
Eadar 1912 agus 1949, sgrìobh Miss Donaldson iomadh leabhar mu eachdraidh shòisealta agus mu chleachdaidhean na Gàidhealtachd. 'S e 'Wanderings in the Western Highlands and Islands' agus 'Further Wanderings - Mainly in Argyll' as ainmeile agus tha dealbhan annta a rinn i fhèin. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- LMS 14272 'Strathdearn' a' shuntadh ann am Farrais, An Cèitean 1928
- EXTERNAL ID
- PC_HRS_LOCOMOTIVES_001_354
- ÀITE
- Farrais
- SIORRACHD/PARRAIST
- MOIREIBH
- DEIT
- 16 An Cèitean 1928
- LINN
- 1920an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 24822
- KEYWORDS
- locomotaibhean rèile
locomotaibhean Rèile na Gàidheatachd
Chaidh an clas 'Strath' de locomotaibhean 4-4-0 luchd-siubhail a thogail dha Rèile na Gàidhealtachd le Nelson Reid & Co. à Glaschu ann an 1892. Chaidh an togail a rèir dealbhachadh Daibhidh Jones, àrd-neach-stiùiridh locomotaibhean a' chompanaidh, agus bha iad coltach nan dealbhachadh ri a locomotaibhean eile ach gun robh goileadairean na bu mhotha aca. Bha an dusan locomotaibh air an àireamhachadh 89 gu 100 agus ghluais sia dhiubh gu sealbh LMS ann an 1923.
Tha an dealbh camara seo a' sealltainn LMS 14272 'Strathdearn' a' shuntadh ann am Farrais sa Chèitean 1928. Nuair a chaidh a crìochnachadh dha Rèile na Gàidhealtachd bha an t-àireamh 92 oirre agus chaidh a h-ath-àireamhachadh còig turais: gu 92A san Ògmhios 1918; gu 92 san Lùnastal 1918; gu 92A a-rithist sa Ghiblean 1919; gu 92 san t-Sultain 1919 agus 92A san Iuchar 1922. B' i aon den chlas a ghluais gu sealbh LMS agus chaidh an t-àireamh 14272 a thoirt dhi leis a' chompanaidh ùr. Chaidh a toirt a-mach à seirbheis sa Ghearran 1930


text:
An e rèiteachadh no conas a tha gu bhith fa-near do mhuinntir a’ chlobhsa?
‘S e rud ris an canar buaidh an dealain-dhè. Le aon chlap dhen sgiath thèid an saoghal bun os cionnn. Ach dè thacras nuair a thèid parsail dhan doras cheàrr? Gheibh sin a mach san sgeulachd ghoirid aig Alistair. Nochdaidh an darna pàirt dhen sgeul san aithghearrachd.
Nuair a thig brath bhon bhuidheann Ceòl is Craic gum bi iad a’ cumail tachartais tha fhios gun tig rudeigin inntinneach às.
Tha an neach-ciùil Tiristeach ainmeil Iain Mac a’ Ghobhainn air a làmh a chur ri gnothach ùr – ath-nuadhachadh gniomhachas an uisge-bheatha ann an “Tir an Eòrna”. Bhruidhinn Dàna ris.
‘Chan eòl mise suidheachadh sam bith a tha coltach ris an fhear Wampanoag‘ – Noam Chomsky Sa phàirt mu dheireadh den t-sreath mun Treubh Naragansait, ’s e cànan cuspair an artaigil seo. Thèid eachdraidh na cànain a chur fa chomhair iomairt ath-bheothachaidh a thòisich sna 90an.
Tha Dàna air forladh an-dràsta às dèidh Oidhche mhòr Là Buidhe Bealtainn (air neo uaireigin mun àm sin, tha e fhathast caran ceòthach). Cus ho-ro-gheallaidh is mire! Nuair a thilleas sinn air an dara là dheug den Chèitean, bhiodh e math fàilte a chur air sgrìobhadair no dithis (no deichnear) ùr air na duilleagan. Tha…